ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Η Ελλάδα διαθέτει τα καλύτερα μυαλά\nΌσο και να χαρακτηρίζει ο Διονύσης Σιμόπουλος το νετρίνο «ένα τίποτα που είναι κάτι», εντούτοις νιώθεις λίγο άβολα όταν λέει ατάραχος: «Φυσικά αυτή τη στιγμή σας διαπερνούν δισεκατομμύρια νετρίνα, τα οποία δεν καταλαβαίνετε»! Στη διάρκεια της συνάντησής μας στο Ευγενίδειο Πλανητάριο αντιμετώπισα πολλές φορές έκπληξη, ενθουσιασμό, απορία, καθώς ο διακεκριμένος φυσικός και αστρονόμος, που έχει ασχοληθεί ειδικά με την εκλαΐκευση της επιστήμης του, μπορεί να αφηγείται ιστορίες του Σύμπαντος με τη γνώση του ειδήμονα και τη μεταδοτικότητα του ασκημένου δασκάλου. Ήταν ένα μόλις 24ωρο μετά την ανακοίνωση για την ανακάλυψη του μποζονίου Χιγκς στο αμφιθέατρο του Ευρωπαϊκού Κέντρου Πυρηνικών Ερευνών (CERN), στη Γενεύη, και το «σωματίδιο του Θεού» θα όφειλε να έχει μονοπωλήσει τη συζήτησή μας.\nΠώς να αντισταθείς, όμως, στην πληροφορία ότι «σε 2 δισεκατομμύρια χρόνια από σήμερα ο δικός μας γαλαξίας θα συγκρουστεί με τον γαλαξία της Ανδρομέδας» ή ότι «κάθε δευτερόλεπτο που περνάει γεννιούνται πάνω στη Γη δύο μωρά, ενώ στο Σύμπαν γεννιούνται 65.000 άστρα». Αλλά, βέβαια, «αυτά είναι απλά. Υπάρχουν δύσκολα ερωτήματα στα οποία δεν έχουμε δώσει απαντήσεις. Όπως η σκοτεινή ύλη και η σκοτεινή ενέργεια. Μακροχρόνια, τα πειράματα που γίνονται στο CERN ίσως μας διαφωτίσουν».\nΟ κ. Σιμόπουλος είναι εξοικειωμένος με τη δημοσιότητα. Όχι μόνο γιατί από το 1973, που επέστρεψε από την Αμερική στην Ελλάδα, κατέχει τη θέση του διευθυντή του Ευγενίδειου Πλανητάριου, αλλά και γιατί έχει σημαντική συγγραφική και δημοσιογραφική δραστηριότητα, ενώ έχει εργαστεί και ως σεναριογράφος σε εκπομπές σχετικές με το αντικείμενό του.\nΜε αυτήν την υπερανίχνευση του ελάχιστου, όπως είναι η ανακάλυψη του μποζονίου Χιγκς, πού καταλήγουμε; Μπορούμε να προσανατολιστούμε στις ενδεχόμενες εφαρμογές ή είναι πολύ νωρίς;\nΤι υπάρχει πίσω από τον Υμηττό και την Πάρνηθα; Αν δεν πας εκεί, δεν πρόκειται να το δεις. Αν με ρωτάγατε το 1969 που πήγε άνθρωπος στο φεγγάρι για πρώτη φορά, τι εφαρμογή έχει το διαστημικό πρόγραμμα, θα σας έλεγα ότι δεν ξέρω. Πράγματι, δεν γνωρίζαμε πού θα οδηγούσε. Σήμερα, δεν υπάρχει ούτε μια δραστηριότητα του ανθρώπου που να μην έχει επηρεαστεί από την ανάπτυξη των διαστημικών ερευνών. Καθένας από εμάς, κάθε μέρα, χρησιμοποιεί 50 με 60 διαφορετικά αντικείμενα που προέρχονται από τη διαστημική έρευνα. Μεταξύ των οποίων είναι, φυσικά, τα κινητά και το ψηφιακό μαγνητόφωνο όπως αυτά που έχουμε τώρα μπροστά μας... Άρα, σήμερα δεν μπορώ να σας πω τι εφαρμογές θα υπάρξουν. Μπορώ, όμως, να διακινδυνεύσω την πρόβλεψη ότι το επόμενο βραβείο Νομπέλ θα το πάρει ο Πίτερ Χιγκς.\n- Είναι βέβαιο ότι πρόκειται για το μποζόνιο Χιγκς;\nΗ πιθανότητα λάθους ήταν μέχρι σήμερα 1 στις 550. Μετά την ανακοίνωση, η πιθανότητα λάθους είναι 1 στα 3,5 εκατομμύρια, όταν η πιθανότητα να σκοτωθώ από πτώση αστεροειδούς είναι 1 στις 25.000!\n- Συμμερίζεστε τη χαρά της πολυπληθούς επιστημονικής κοινότητας του CERN;\n- Όταν έχεις χάσει κάτι πολύ σημαντικό, που ξέρεις όμως ότι υπάρχει κάπου, και ξαφνικά το βρίσκεις, δεν χαίρεσαι; Πολλαπλασιάστε αυτήν τη χαρά επί ένα δισεκατομμύριο! Ήμουν παρών το '92, στην Ουάσιγκτον, στην ανακοίνωση που θα έκανε ο Τζορτζ Σμουτ για τα αποτελέσματα της διαστημοσυσκευής COBE (COsmic Background Explorer), μαζί με άλλα 2.000 άτομα, που κατέγραψε για πρώτη φορά το πορτρέτο του Σύμπαντος. Τι έγινε τη στιγμή της ανακοίνωσης δεν μπορώ να σας περιγράψω. Όταν βλέπεις τη θεωρία πειραματικά αποδεδειγμένη σε γραφική παράσταση, η ταύτιση προκαλεί απίστευτο ενθουσιασμό.\nΤου μεταφέρω τη δήλωση του Μητροπολίτη Πειραιώς με αφορμή την ανακάλυψη του μποζονίου Χιγκς, ότι «πίσω από αυτές τις απόψεις κρύβεται το αποκρουστικό πρόσωπο του δαιμονισμού».\nΟ κ. Σιμόπουλος έχει αντιμετωπίσει παρόμοιες αντιλήψεις: «Η επιστήμη και η θρησκεία είναι δύο διαφορετικά πράγματα. Η επιστήμη απαιτεί απόδειξη. Δεν μπορείς να κάνεις μια υπόθεση χωρίς να έχεις αποδεικτικά στοιχεία μέσω του πειράματος. Αντίθετα, η θρησκεία δεν απαιτεί απόδειξη. Μπορεί κανείς να πιστεύει ό,τι θέλει».\n- Τι θα απαντούσατε στον μητροπολίτη Πειραιά;\nΑυτό που έλεγε και ο Πλάτωνας: δικαίωμα στη γνώμη έχουν άπαντες.\n- Γνώση για τη γνώμη όμως που έχουν, έχουν;\nΔεν διαχωρίζω τη δημόσια από την ιδιωτική έρευνα\nΠριν από το γεύμα, περιπλανηθήκαμε για λίγο με τον Διονύση Σιμόπουλο στους διάφορους χώρους του Πλανηταρίου. Με οδηγεί πρώτα στο παλιό Πλανητάριο. «Από το 1919 άρχισαν οι έρευνες, το 1925 φτιάχτηκε στην ουσία το πρώτο, μετά έγινε το μοντέλο 2, ύστερα το 4. Αυτό, το πρώτο, περιλαμβάνει 9.000 άστρα, όσα ήταν στον ουρανό. Τα καινούργια συστήματα μπορούν να υπολογίσουν δισεκατομμύρια άστρα στη θέση που βρίσκονται. Υπάρχουν περίπου 100 δισ. άστρα στον γαλαξία μας και έχουμε 100 δισ. γαλαξίες στο Σύμπαν». Ο σύγχρονος εξοπλισμός είναι πράγματι εντυπωσιακός. Μια επίσκεψη εξηγεί απολύτως την κατάταξη του ελληνικού Πλανηταρίου στα πέντε καλύτερα του κόσμου σε Ευρώπη και Αμερική.\n«Θεωρείτε ότι η Ελλάδα είναι πίσω στην έρευνα;», ρωτάω τον κ. Σιμόπουλο.\n«Η Ελλάδα έχει τα καλύτερα μυαλά και δεν είναι καθόλου σοβινιστικό αυτό που λέω. Όπου κι αν πάτε στον κόσμο και ιδιαίτερα στη Β. Ευρώπη και στη Β. Αμερική, όπου υπάρχουν τα καλύτερα πανεπιστήμια και ερευνητικά κέντρα, θα βρείτε Έλληνες. Αλλά και στον τόπο μας, κάτω από άγριες συνθήκες, υπάρχει ένα αξιοζήλευτο ανθρώπινο δυναμικό».\nΗ έρευνα είναι ένας τομέας που απασχολεί ιδιαίτερα τον διευθυντή του Πλανηταρίου. «Οι άνθρωποι είμαστε από τη φύση μας περίεργα όντα. Είναι αυτό που μας κάνει κυνηγούς της γνώσης, πειραματιστές και εξερευνητές. Όπως έγραφε ο Αριστοτέλης πριν από 2.300 χρόνια: «Φύσει του ειδέναι ορέγεται ο άνθρωπος» είναι στη φύση του ανθρώπου να θέλει να μάθει. Ίσως, κάτι βαθιά χαραγμένο στη γενετική μας δομή να είναι αυτό που μας ωθεί στην περιπέτεια της εξερεύνησης, στην αναζήτηση της αλήθειας.\n- Ποια είναι η δική σας συμμετοχή στην «αναζήτηση της αλήθειας»;\nΘα το ξέρω το βράδυ της 26ης Σεπτεμβρίου (2012). Θα μου κάνει την τιμή η Διεθνής Ένωση Φυσικών να με βραβεύσει για τη συνεισφορά μου. Θα μιλήσουν διάφοροι, θα ακούσω τι έχουν να πουν και θα μπορέσω να σας απαντήσω!..\n- Δημόσια και ιδιωτική έρευνα. Πιο σημαντική η δημόσια από την ιδιωτική;\nΌχι. Δεν το διαχωρίζω. Η έρευνα είναι έρευνα. Σημαίνει ανακαλύψεις, πρόοδο της σκέψης και του πολιτισμού. Αν υπάρξει και το κέρδος τόσο το καλύτερο. Αρκεί το κέρδος να μην είναι η κινητήρια δύναμη αλλά η περιέργεια. Το Πλανητάριο είναι ιδιωτικό. Θα είχε φτιαχτεί από το κράτος;\nΣτη διαδρομή μας προς το εστιατόριο του απέναντι ξενοδοχείου, ρωτάω τον κ. Σιμόπουλο αν έχει επιθυμήσει ποτέ κάτι με πάθος. «Δεν έχω ζηλέψει ποτέ υλικά αγαθά. Εξάλλου, στο τέλος, όλοι μας θα είμαστε αστρόσκονη».\nΤο συναρπαστικό στην ιστορία του Σύμπαντος είναι... το άγνωστο\nΠαρά τους διαρκώς επιταχυνόμενους ρυθμούς με τους οποίους αυξάνεται η γνώση, υπάρχουν περιοχές ανεξιχνίαστες. Όπως η σκοτεινή ύλη και η σκοτεινή ενέργεια. «Όλοι οι γαλαξίες και τα άστρα είναι η φωτεινή ύλη που βλέπουμε, τα 92 χημικά στοιχεία που βρίσκονται ελεύθερα στη Φύση. Αυτά που βλέπουμε αποτελούν το 4% των συστατικών του Σύμπαντος. Η σκοτεινή ύλη, που δεν ξέρουμε τι είναι, το 23% και η σκοτεινή ενέργεια το 73%».\n- Έχοντας αυτήν τη γνώση του Σύμπαντος, είστε πιο επικριτικός με την ανθρώπινη φύση;\nΟ Ελύτης είπε «ο κόσμος ο μικρός, ο μέγας». Ένας κόκκος σκόνης που είναι ο άνθρωπος έχει τη δυνατότητα να κατανοήσει τη Φύση. Γι' αυτό είναι μέγας. Τι είναι τα καθημερινά προβλήματα μπροστά στο απέραντο Σύμπαν; Τίποτα. «Να μην ανησυχούμε λοιπόν;» θα αναρωτηθείτε. Να ανησυχούμε, αλλά για πραγματικά σοβαρές αιτίες όπως η διάλυση της οικογένειας, η έλλειψη αλληλεγγύης. Πραγματική αλληλεγγύη είναι η γειτονιά, το σπίτι. Κι εμείς, ως σήμερα τουλάχιστον, αν δεν είχαμε μεζονέτα ή τρία αυτοκίνητα δεν αισθανόμαστε καλά.\n- Πότε αντικρίσατε το Σύμπαν για πρώτη φορά;\n- Το 1960. Ήμουν πρόσκοπος στην Παρνασσίδα. Στη μέση της αμερικάνικης κατασκήνωσης υπήρχαν τρία τηλεσκόπια. Το '60 είχε πετάξει ο Σπούτνικ αλλά όχι ο άνθρωπος. Κοίταξα από το τηλεσκόπιο. Τη στιγμή εκείνη ανέβαινε το φεγγάρι πάνω από το βουνό και θα μπορούσε κανείς να το πιάσει. Από τότε έγινε σκοπός ζωής.\n- Τι οφείλετε στην ενασχόλησή σας με αυτό το αντικείμενο; Τι έχετε εισπράξει;\nΌτι είμαι άνθρωπος. Με ενδιαφέρει να κατανοήσει τη Φύση ο γεράκος του χωριού, ο μπακάλης της γειτονιάς. Όταν πρωτοήρθα από την Αμερική στην Ελλάδα, ένας σεβάσμιος καθηγητής μου είχε πει: Ξέρεις, στις ομιλίες που θα κάνεις δεν πρέπει να τα λες απλά, γιατί θα φεύγει ο κόσμος δυσαρεστημένος και με τη βεβαιότητα ότι δεν είσαι και τίποτα σπουδαίο αφού δεν έχει καμία απορία για ό,τι λες... Με τη μελέτη του Σύμπαντος, κατανόησα τη μικρότητά μου.\n- Τι είναι τόσο συναρπαστικό στην ιστορία του Σύμπαντος;\nΤο άγνωστο. Και οι φωτογραφίες του Σύμπαντος που είναι έργα τέχνης. Γινόμαστε παιδιά. Επιστρέφουμε στα βασικά ερωτήματα: από πού ήρθαμε, πού πηγαίνουμε.\n-.. .Και στην έννοια του «τίποτα», του «κενού», του «μηδέν».\nΠειραματικά μπορούμε να πάμε πίσω στο ένα τρισεκατομμυριοστό του ενός τρισεκατομμυριοστού του δευτερολέπτου. Πριν από εκεί έχουμε θεωρητικές εκτιμήσεις, για να πάμε πίσω στο μηδέν, στον μηδέν χρόνο. Από την ώρα μηδέν και μετά ξεκίνησε το Σύμπαν. Πριν, δεν ξέρουμε τι υπήρχε. Υπάρχουν όμως θεωρητικές εκτιμήσεις, όπως του Δημήτρη Νανόπουλου για παράδειγμα που λέει: υπάρχουν εικονικά σωματίδια, virtual particles, τα οποία βγαίνουν από το κενό και έχουν τη δυνατότητα να δανειστούν από την τράπεζα των ενεργειών του σύμπαντος για απειροελάχιστο χρονικό διάστημα μια ποσότητα ενέργειας, την οποία όμως πρέπει αμέσως να την αποδώσουν στην τράπεζα. Δανείζεται, λοιπόν, το σωματίδιο αυτό την ενέργειά του και αμέσως την αποδίδει. Αυτό μας το επιτρέπει η κβαντομηχανική. Δηλαδή η τράπεζα της ενέργειας, του απόλυτου κενού, είναι αυτή που δίνει ενέργεια και την επιστρέφει. Δεν γνωρίζουμε αν έτσι γίνεται, είναι θεωρία. Γνωρίζουμε όμως ότι υπάρχει ενέργεια στο κενό. Δεν είναι τίποτα κενό.\n- Αυτή η θεωρία σάς βοηθάει να δείτε τη σημερινή κρίση διαφορετικά από τους πολιτικούς και τους οικονομολόγους;\nΟι οικονομολόγοι λένε ότι είναι επιστήμονες. Τρίχες κατσαρές. Επιστήμη είναι κάτι που μπορεί να αποδειχθεί πειραματικά. Όλα τα άλλα είναι φρου φρου κι αρώματα. Βασίζονται σε θεωρητικές εκτιμήσεις που όταν πάει κανείς να τις εφαρμόσει... τρόικα! Εφαρμόζονται θεωρίες οι οποίες έχουν καταστροφικές συνέπειες στις κοινωνίες. Τι να κάνω τέτοια σωτηρία όταν καταστρέφεται ο κοινωνικός ιστός μιας χώρας; Όταν οι τράπεζες έδιναν εορτοδάνεια, διακοποδάνεια, δεν ήξεραν; Τι περίμεναν, να τα πάρουν πίσω από ανθρώπους που είχαν μισθό 1.000 ευρώ τον μήνα; Δεν αντιλαμβάνονταν ότι θα σκάσει η φούσκα; Γιατί θα πρέπει το κράτος να δανειστεί τώρα για να ξεχρεώσει τις τράπεζες;\n- Ας επιστρέψουμε στο Σύμπαν!.. Τι «μηνύματα» παίρνετε;\nΕιδικά εμείς που έχουμε τον ρόλο του εκλαϊκευτή, του «πλανηταριατζή» όπως λέω, παίρνουμε την πρωτότυπη έρευνα και πρέπει να τη μεταφράσουμε σε κατανοητούς όρους για το ευρύ κοινό. Μερικές φορές το καταφέρνουμε, μερικές φορές όχι τόσο πολύ. Αλλά εμείς εδώ στο Πλανητάριο, έχουμε κάνει βήματα. Εκείνο που με χαροποιεί είναι να κάθομαι στη βεράντα και να χαζεύω το φεγγάρι. Τι να δει κανείς; Ο,τι έβλεπε και ο Δημόκριτος και ο Μεγαλέξανδρος. Ε, αυτό δεν είναι συνταρακτικό;\nΔιακόπτει για να με ρωτήσει αν έχω διαβάσει ένα παραμύθι του Αντερσεν το «Τι είδε το φεγγάρι». «Νομίζω πως όχι», απαντώ. Μου το συστήνει ανεπιφύλακτα: «Α, είναι καταπληκτικό. Να το βρείτε και να το διαβάσετε. Τι λέει; Το φεγγάρι βλέπει 30 διαφορετικές ιστορίες και τις περιγράφει... δεν θυμάμαι ακριβώς. Τέτοια παραμύθια γεννιούνται στο κεφάλι μου».\n1943 : Γεννήθηκε στα Γιάννενα.\n1963 : Σπουδές στο Πολιτειακό Πανεπιστήμιο της Λουιζιάνα, Μπατόν Ρουζ (Επικοινωνία και Αστροφυσική).\n1967 : Επιμελητής και Διευθυντής Πλανηταρίου στο Κέντρο Τεχνών και Επιστημών της Λουιζιάνα.\n1973 : Τοποθετείται διευθυντής του Ευγενιδείου Πλανηταρίου.\n1976 : Γενικός Γραμματέας της Ένωσης Ευρωπαϊκών και Μεσογειακών Πλανηταρίων.\n1978 : Εταίρος (Fellow) της Βασιλικής Αστρονομικής Εταιρείας της Αγγλίας.\n1994 : Πρόεδρος της Ευρωπαϊκής Ενωσης για την Αστρονομική Εκπαίδευση.\n1996 : ΙΡS Service Award, ανώτατη τιμητική διάκριση της Διεθνούς Εταιρείας Πλανηταρίων για τη συνεισφορά του στη διεθνή αστρονομική εκπαίδευση.\n2006 : Τιμήθηκε με τον «Ακαδημαϊκό Φοίνικα» (Palmes Academiques) της Γαλλικής Δημοκρατίας.\nΕτικέτες ΑΣΤΡΟΦΥΣΙΚΗ, ΒΙΟΓΡΑΦΙΕΣ, ΣΥΝΕΝΤΕΥΞΕΙΣ


Με αίτηση στον ΟΑΕΔ ή στα ΚΕΠ το επίδομα ανεργίας σε μηχανικούς – iengineers.info\nΑρχική / Eργασιακά / Με αίτηση στον ΟΑΕΔ ή στα ΚΕΠ το επίδομα ανεργίας σε μηχανικούς\niEngineer 2 Φεβρουαρίου 2019\tEργασιακά Δεν επιτρέπεται σχολιασμός στο Με αίτηση στον ΟΑΕΔ ή στα ΚΕΠ το επίδομα ανεργίας σε μηχανικούς 430 Views\nΓια 3 – 4 πλήρη έτη ασφάλισης το βοήθημα καταβάλλεται για 3 μήνες. Για 5 – 6 έτη ασφάλισης καταβάλλεται για 4 μήνες. Για 7 – 8 έτη για 5 μήνες. Για 9 – 10\nχρόνια, καταβάλλεται για 6 μήνες. Για 11 – 12 έτη καταβάλλεται για 7 μήνες. Για 13- 14 έτη καταβάλλεται για 8 μήνες.\nPrevious Εγκύκλιος ΕΦΚΑ: Επίδομα ανεργίας 360 ευρώ σε άνεργους γιατρούς, δικηγόρους, μηχανικούς\nNext Τα πέντε επαγγέλματα της επόμενης δεκαετίας\nΑντίστροφη μέτρηση για την e-ταυτότητα κτιρίου


Δέσποινα Βανδή: Με τα παιδιά της στη σκηνή γιόρτασε τα γενέθλιά της (video) - VipNews\nΔευτέρα, 22 Ιουλίου 2019 13:05\nΜια ευχάριστη έκπληξη περίμενε τη Δέσποινα Βανδή μετά το τέλος της παράστασης «Το δικό μας σινεμά» στο Θέατρο Άλσος όπου πρωταγωνιστεί.\nΜε αφορμή τα γενέθλιά της σήμερα Δευτέρα 22 Ιουλίου, οι συνεργάτες της, οι συμπρωταγωνιστές της αλλά και τα δύο της παιδιά, της έκαναν δώρο μια τούρτα τα κεράκια της οποίας έσβησε φανερά συγκινημένη στη σκηνή του θέατρου.\nΜε όλους τους ηθοποιούς αλλά και τους θεατές να τη χειροκροτούν και να της εύχονται για το ευχάριστο αυτό γεγονός, η τραγουδίστρια δε σταμάτησε να χαμογελά και να απολαμβάνει τις όμορφες αυτές στιγμές. Τις οποίες μάλιστα μοιράστηκε και με τα παιδιά της, Μελίνα και Γιώργο, που έφεραν την τούρτα στη σκηνή και εισέπραξαν το φιλί της μητέρας τους.\nΑυτή ήταν και η πρώτη φορά που είδαμε τον μικρό γιο της τραγουδίστριας, ο οποίος φαίνεται τόσο στο βίντεο που ανέβασε η ίδια στο Instagram όσο και στη φωτογραφία, όπου βλέπουμε τη Δέσποινα Βανδή με τα δύο της παιδιά σε ευχάριστες στιγμές. Στη δε λεζάντα που συνόδευε τη φωτογραφία, η τραγουδίστρια έγραψε: «Μια πολύ όμορφη έκπληξη με περίμενε στο τέλος της παράστασης σήμερα! Την οργάνωσαν τα παιδιά μου! Συνεργοι,φίλοι και συνεργατες! Σας ευχαριστώ όλους μέσα από την καρδιά μου! Με κάνατε πολύ χαρούμενη! #birthdaygirl»!


Θέσεις και προτάσεις της “Ψηφιακής Τηλεόρασης” για το σχέδιο νόμου Παππά | Media TV News\nUncategorized, Απόψεις, Εκπομπή, Νέα, Τεχνολογία\nΘέσεις και προτάσεις της “Ψηφιακής Τηλεόρασης” για το σχέδιο νόμου Παππά\nby mediatvnews • August 24, 2015 • 0 Comments\nΕίναι φανερό από το κείμενο του σχεδίου νόμου πως επιχειρείται μια σολομώντειος λύση στο ελληνικό παράδοξο να εκπέμπουν περισσότερα από 110 τηλεοπτικά κανάλια πανελλαδικής και περιφερειακής εμβέλειας χωρίς νόμιμη άδεια λειτουργίας. Σε αυτή την 25χρονη πορεία η τηλεοπτική εκπομπή σήματος άλλαξε από την αναλογική στη ψηφιακή μετάδοση. Το παράδοξο, να καλείται το κράτος να παράσχει επίσημα πλέον τηλεοπτικές άδειες σε «παρόχους περιεχομένου» και όχι σε τηλεοπτικές επιχειρήσεις, δημιουργεί εκ των πραγμάτων θεσμικά ζητήματα, τα οποία θέλουμε να ελπίζουμε πως τα αρμόδια υπουργεία Επικρατείας και Υποδομών – Δικτύων θα αντιμετωπίσουν θωρακίζοντας και νομικά το στόχο για την τηλεοπτική αδειοδότηση.\nΤο πρώτο που αξίζει να επισημανθεί είναι πως απαιτείται παράλληλα με την κατάθεση του νομοσχεδίου στη Βουλή, να βρεθούν και να κωδικοποιηθούν όλες οι διάσπαρτες διατάξεις και όροι για την τηλεοπτική εκπομπή και λειτουργία, για τις τηλεοπτικές επιχειρήσεις και τις υποχρεώσεις τους.\nΔιατάξεις που είναι διάσπαρτες σε δεκάδες σχετικούς και άσχετους νόμους από το 1995 και μετά, προκαλώντας με αυτό το τρόπο έναν θεσμικό κυκεώνα όπου η μια διάταξη, αναιρεί την άλλη. Τα παραδείγματα είναι άφθονα, θα σταθούμε στο πλέον καίριο. Την παλαιότητα.\nΤο σχέδιο νόμου αντιμετωπίζει, σωστά κατά τη γνώμη του περιοδικού μας, όλες τις τηλεοπτικές επιχειρήσεις από μηδενική βάση, μη αναγνωρίζοντας στην πρότερη λειτουργία τους επιπλέον μπόνους. Διάταξη που είναι σύμφωνη και με τον ελεύθερο ανταγωνισμό. Οι τηλεοπτικοί σταθμοί ωστόσο όλο το προηγούμενο διάστημα εμφανίζονται ως «ελεγχόμενοι» από το κράτος με πλειάδα νομοθετικών ρυθμίσεων και ελέγχων-υποχρεώσεων. Άρα ο «μηδενισμός» της πρότερης λειτουργίας τους θα πρέπει να δικαιολογηθεί με συγκεκριμένη σαφή διάταξη και με παράλληλα κατάργηση ισχυουσών διατάξεων σε άλλους νόμους.\nΤο μείζον θέμα που θέτει το σχέδιο νόμου αποτελεί ο ιδιοκτησιακός και οικονομικός έλεγχος των τηλεοπτικών επιχειρήσεων. Παρόλη τη λεπτομερή παράθεση των όρων και κριτήριων στον έλεγχο του μετοχικού κεφαλαίου των επιχειρήσεων που διεκδικούν άδεια παρόχου περιεχομένου και τα αναφερόμενα ασυμβίβαστα, δεν διασφαλίζεται τελικά ο έλεγχος των κεφαλαίων και η πηγή τους. Παραδειγματικά αναφέρουμε στο άρθρο 6, παράγραφος 3, την περίπτωση που οι μέτοχοι δεν είναι γνωστοί στην εταιρεία(!), αυτή οφείλει να αιτιολογήσει τους λόγους για τους οποίους δεν είναι γνωστοί οι ως άνω μέτοχοι-πραγματικοί δικαιούχοι. Δηλαδή οι «άγνωστοι» μέτοχοι του E TV που γεννήθηκε από την προσωρινή νομιμότητα του πανελλαδικής εμβέλειας σταθμού του ΚΚΕ, του 902 TV, μπορούν να δικαιολογήσουν την ανυπαρξία μετόχων! Επίσης δεν θεσμοθετείται αυστηρά ο έλεγχος των μετόχων τηλεοπτικών επιχειρήσεων, που έχουν σχέσεις με το δημόσιο.\nΣτο άρθρο 6 για τις «αρνητικές προϋποθέσεις» συμμετοχής, δεν ξεκαθαρίζεται επίσης με πλήρη σαφήνεια η απαγόρευση συμμετοχής σε τηλεοπτική επιχείρηση μετόχων που έχουν πτωχεύσει στο παρελθόν, άλλες επιχειρήσεις ΜΜΕ. Αναφέρεται μόνο η «δόλια πτώχευση», όταν όλοι γνωρίζουν πως αυτό είναι δύσκολο να αποδειχθεί στα δικαστήρια. Αντιθέτως υπάρχουν δεκάδες υποθέσεις πτώχευσης επιχειρήσεων ΜΜΕ, των οποίων οι μέτοχοι έχουν αφήσει απλήρωτα δημόσια ταμεία, ασφαλιστικούς οργανισμούς και εργαζόμενους. Απαιτείται λοιπόν ο έλεγχος πρόσωπων-μετόχων που συμμετείχαν σε δικαστικά κηρυγμένες πτωχευμένες εταιρείες ΜΜΕ. Μια λύση θα ήταν να ελέγχεται η μη συμμετοχή μετόχων, για ένα συγκεκριμένο χρονικό διάστημα.\nΔεύτερο και εξίσου σημαντικό ζήτημα είναι πως στο σχέδιο νόμου αφήνονται σειρά σοβαρών προϋποθέσεων να αποδεικνύονται με απλές βεβαιώσεις! Θέμα που δημιουργεί εκτός των άλλων και ζήτημα ανισότητας στους συμμετέχοντες. Τόσο στις προϋποθέσεις συμμετοχής στην αδειοδότηση (άρθρο 3), στην υποχρέωση «τεχνολογικού εξοπλισμού» (άρθρο 7), στο «περιεχόμενο προγράμματος» (άρθρο 8), όσο και στο απασχολούμενο προσωπικό (άρθρο 9), το κείμενο αφήνει την ευχέρεια σε συμμετέχουσες εταιρείες να δηλώσουν με μια απλή βεβαίωση του νόμου 105 πως ΘΑ τηρήσουν τους όρους και προϋποθέσεις που απαιτούνται από τα παραπάνω άρθρα μέσα σε συγκεκριμένο χρονικό διάστημα 3 και 6 μηνών από την αδειοδότηση. Η δυνατότητα αυτή δίνεται προφανώς για τους νέους παίχτες της τηλεοπτικής αγοράς που δεν λειτουργούν, δημιουργεί ωστόσο ζήτημα. Χρειάζεται η αποσαφήνιση για τον έλεγχο των νόμιμων προϋποθέσεων πέρα από την κατάθεση μιας απλής βεβαίωσης. Αριθμός αδειών, τιμή άδειας και προσωπικό\nΤο πλέον αμφισβητήσιμο θέμα στο σχέδιο νόμου αποτελεί η έκδοση υπουργικών αποφάσεων για τον αριθμό των αδειών παρόχων περιεχομένου και για την κατώτατη τιμή εκκίνησης στη διαδικασία της δημοπρασίας που θα αναλάβει το Εθνικό Συμβούλιο Ραδιοτηλεόρασης.\nΜε την ολοκλήρωση της μετάβασης σε εκπομπή ψηφιακού σήματος, ο αριθμός των εκπεμπόμενων τηλεοπτικών προγραμμάτων δεν είναι δυνατόν να καθορίζεται από την κυβέρνηση. Γιατί αυτό θα σήμαινε πως το κράτος παρεμβαίνει στην ελεύθερη αγορά και τον ανταγωνισμό, βάσει του οποίου διακηρύσσει πως θα δώσει τηλεοπτικές άδειες!\nΣαφώς κατά τη γνώμη μας, το κράτος έχει το δικαίωμα να προκηρύξει σε δοσμένη συγκεκριμένη χρονική περίοδο συγκεκριμένο αριθμό παρόχων περιεχομένου, παρόλο που δυνητικά ο αριθμός θέσεων ψηφιακής εκπομπής είναι πάρα πολύ μεγάλος. Με την ισχύοντα ψηφιακό χάρτη δυνητικά μπορούν να εκπέμψουν από 16 ως 20 πανελλαδικά κανάλια και περισσότερα από 250 περιφερειακά κανάλια. Η μείωση του αναρίθμητου αριθμού των καναλιών συντελείται όχι με τον περιορισμό των εκπεμπόμενων σημάτων, αλλά με τους αυστηρούς όρους στον έλεγχο της τηλεοπτικής εταιρείας, την τηλεοπτική εκπομπή και την ποιότητα του προγράμματος.\nΑυτό που έχει πρόβλημα είναι η διαδικασία. Κανονικά τον αριθμό των προκηρυσσόμενων αδειών παρόχων περιεχομένου πρέπει να τον αποφασίζει κάθε φορά το Εθνικό Συμβούλιο Ραδιοτηλεόρασης, το οποίο θα ελέγχει αυστηρά και την τήρηση των όρων αδειοδότησης και θα ανακαλεί τις άδειες. Το ίδιο το ΕΣΡ θα πρέπει να ορίσει και την κατώτατη τιμή δημοπρασίας.\nΕιδικότερα για τον απαιτούμενο αριθμό προσωπικού, συμφωνούμε με τον ορισμό κατώτατου ορίου και όρων απασχόλησης. Ο χαρακτηρισμός των παρόχων περιεχομένου ως Μέσα ενημέρωσης, δικαιολογεί το κριτήριο του απασχολούμενου προσωπικού, σύμφωνα με το ελληνικό Σύνταγμα και δίκαιο, καθώς και με το ευρωπαϊκό.\nΤεχνολογικός εξοπλισμός και υποχρέωση κάλυψης\nΑπό ολόκληρο το σχέδιο νόμου, το πλέον αδύναμο σημείο του είναι το άρθρο 7 περί τεχνολογικού εξοπλισμού και κτηριακής υποδομής. Οι όροι που περιγράφονται είναι γενικολόγοι και ασαφείς, ενώ παραπέμπεται στο ΕΣΡ η εξειδίκευση των τεχνολογικών προδιαγραφών. Όταν είναι γνωστό πως το ΕΣΡ δεν διαθέτει τεχνικούς! Ο τεχνολογικός εξοπλισμός κάθε τηλεοπτικής επιχείρησης διασφαλίζει και την ποιότητα του τηλεοπτικού σήματος, εν τέλει του προγράμματος. Δεν μπορεί για παράδειγμα στην εποχή της ψηφιακής τηλεόρασης να εκπέμπεται τηλεοπτικό σήμα από κανάλι με αναλογικές τηλεοπτικές κάμερες ή από κανάλι που δεν διαθέτει ψηφιακό ήχο ή σύγχρονες κονσόλες ψηφιακής ροής. Επιπλέον πρέπει να θεσμοθετηθεί με νόμο η υποχρέωση των καναλιών για την τεχνολογική ποιότητα του σήματος, που θα πηγαίνει στον πάροχο δικτύου για να μεταδοθεί ψηφιακά. Χρειάζεται η αναλυτική καταγραφή για τον αναγκαίο εξοπλισμό των τηλεοπτικών στούντιο και των μονάδων τηλεοπτικής παραγωγής.\nΗ υποχρέωση κάλυψης σε ποσοστό 98% του πληθυσμού που αναφέρεται στο σχέδιο νόμου ως υποχρέωση των παρόχων περιεχομένου, προφανώς δεν αφορά την παρούσα αδειοδότηση. Η υποχρέωση αυτή αφορά τον πάροχο δικτύου και τον ψηφιακό χάρτη συχνοτήτων.\nΤέλος ως «Ψηφιακή Τηλεόραση» προτείνουμε την ένταξη στο σχέδιο νόμου, πρόβλεψης για αδειοδότηση τηλεοπτικών παρόχων περιεχομένου σε Κοινωνικούς φορείς, όπως Πανεπιστήμια και σε μη εμπορικές επιχειρήσεις. Η πρόβλεψη αυτή περιέργως δεν συμπεριλαμβάνεται στο σχέδιο, παρά το γεγονός ότι η δυνατότητα ψηφιακής εκπομπής δίνει αναρίθμητο αριθμό σε εκπομπές τηλεοπτικών σημάτων.\nTags: Digea digitaltvinfo ΕΡΤ ΕΣΡ Ν.Παππάς τηλεοπτικής νομοσχέδιο αδειοδότησης χάρτες συχνοτήτων\n← Λήγει η εταιρική διαβούλευση στην ΕΡΤ, εξώδικα από ΠΟΣΠΕΡΤ\nΟ μήνας μέλιτος Τσίπρα-Ψυχάρη άρχισε με ενίσχυση στο Μέγαρο Μουσικής! →


Ο Ethan Hawke και η Julie Delpy για το “Before Midnight” και την Ελλάδα | Hollywood.GreekReporter.gr\nVideos Ο Ethan Hawke και η Julie Delpy για το “Before Midnight” και...\nΤο Greek Reporter μίλησε με τον Ethan Hawke, την Julie Delpyκαι τον σκηνοθέτη Richard Linklater για την εμπειρία των γυρισμάτων αλλά και γιατί επέλεξε στην Ελλάδα ως σκηνικό για την Τρίτη ταινία της σειρά ταινιών “Before”.\nΟ Jesse και η Celine διέσχισαν την Βιέννη στο “Before Sunrise” το 1995 και εννιά χρόνια αργότερα περπάτησαν στους δρόμους του Παρισιού στο “Before Sunset”. Τώρα συναντάμε το ζευγάρι να κάνει περίπατο ανάμεσα στα ερείπια της Ελλάδας στο “Before Midnight”.\nΤο στο “Before Midnight” ξεκινά με τον Jesseνα αφήνει τον γιο του, Hank, στο αεροδρόμιο της Καλαμάτας προκειμένου να επιστρέψει στη μητέρα του, πρώην πια γυναίκα του Jesse, στο Σικάγο. Ο Jesse προσπαθεί να κρατήσει ζωντανή τη σχέση του με τον έφηβο πια γιο του, ενώ ο αυτός και η Celine είναι γονείς διδύμων. Παράλληλα το ζευγάρι έρχεται αντιμέτωπο με τις ανασφάλειες και τα αισθήματα που τρέφει ο ένας για τον άλλον.\nΗ Ελλάδα έχει και αυτή τη δική της συμμετοχή στην ταινία, καθώς εκτός από το ελληνικό τοπίο που χρησιμοποιείται ως σκηνικό, επίσης Έλληνες συμμετέχουν στους συντελεστέςτου “Before Midnight”. Η Athina Rachel Tsangari, της οποία το βιογραφικό περιλαμβάνει πολλές σημαντικές δουλειές (όπως για παράδειγμα “Attenberg”, “Άλπεις” και “Κυνόδοντας”) συμμετέχει στην παραγωγή αλλά εμφανίζεται και μπροστά στις κάμερες, ενώ είναι μόνο μία από τους πολλούς Έλληνες που βοήθησαν στην ολοκλήρωση της ταινίας.\nΣυναντήσαμε επίσης ηθοποιούς και σκηνοθέτη στο κόκκινο χαλί της πρεμιέρας που έγινε την Δευτέρα. Δείτε παρακάτω τα βίντεο με τις συνεντεύξεις.\nΝικος Jul 18, 2013 at 8:39 pm\nΕίδα και τις 3 ταινίες. Η 3η ταινία μου φάνηκε προσβλητική για τον ελληνισμό σε 2 σκηνές.\n1. Η σκηνή που πήγαν στην εκκλησία και η Julie Delpy έκανε ασεβείς χειρονομίες\nλέγοντας “εμείς δεν είμαστε Χριστιανοί”, δείχνει ότι δεν σέβεται την Ελληνική Ορθοδοξία επειδή δεν την γνωρίζει. Οφείλει να σεβαστεί τον ιερό χώρο της εκκλησίας και τους αγίους. Και εγώ δεν είμαι Μουσουλμάνος αλλά έβγαλα τα παπούτσια για να μπω στο Μπλε τζαμί.\nΑυτό δείχνει ότι δεν σέβεται την Ορθοδοξία που είναι κομμάτι του ελληνικού πολιτισμού.\n2. Η σκηνή που οδηγούσαν και είπαν πως όλα τα μνημεία είναι ίδια και δεν χρειάζεται σταματήσουν να τα δουν. Μου φάνηκε προσβλητική στάση απέναντι στον πολιτισμό.\nΣυνολικά και στις 3 ταινίες μου άρεσαν οι ερμηνείες των ηθοποιών αλλά στην 3η ταινία στην Ελλάδα οι 2 σκηνές που ανέφερα παραπάνω με έκαναν να νιώσω άσχημα και μου χάλασαν τη διάθεση.


Η Σαμοθράκη στα άκρα 7-11 Αυγούστου 2022 - Hellas Canyon Academy\n7-11 Αυγούστου 2022\nΦαράγγια: Φονιάς B’, Φονιάς Α’, Γυάλι & Κρεμαστός.\nΤην δεύτερη ημέρα μεγάλο φαράγγι με συνολική διάρκεια 8 ώρες.(φαράγγι Φονιά πάνω μέρος)\n2η μέρα φαράγγι Φονιά Α’ μέρος. 1 ώρα μετακίνηση με αυτοκίνητα, 1 ώρα μονοπάτι, 6 ώρες canyoning.\n3η ημέρα.Πρωινή ξεκούραση. Το απόγευμα 3-4 ώρες πεζοπορία και διανυκτέρευση στο βουνό με υπνοσάκους, προσεγγίζοντας την διαδρομή της επόμενης ημέρας.\n4η ημέρα φαράγγι Γυάλι. Είναι το μεγαλύτερο και δυσκολότερο φαράγγι της Σαμοθράκης, με 7 ώρες canyoning. Το βράδυ διανυκτέρευση στην παραλία με υπνοσάκους και την επόμενη ημέρα επιβίβαση σε βάρκα με προορισμό τον Κρεμαστό.\nΓια καλύτερο κι ασφαλέστερο περπάτημα, σας προτείνουμε να προμηθευτείτε κάποια αντιολισθητικά υποδήματα ασφαλείας ή τα ειδικά για canyoning.\nΟι απόφοιτοι των σχολών αυτονόμων και ομαδαρχών που διαθέτουν εξοπλισμό + σχοινί και είναι αρκετά ενεργοί, μπορεί να έχουν έκπτωση από 20-50%.\nη τιμή περιλαμβάνει την επιμέλεια όλου του προγράμματος, την εκπαιδευτική κατάρτιση, την παροχή του ειδικού εξοπλισμού, τις μετακινήσεις με τη βάρκα στα φαράγγια στο νότιο μέρος, τις μετακινήσεις σε χωματόδρομους


Εξεταστική για τα αίτια της “χρεοκοπίας” ζητά ο Ραγκούσης – xOrisOria News\nΕξεταστική για τα αίτια της “χρεοκοπίας” ζητά ο Ραγκούσης\nDate: 02 Μαρτίου, 2014\nΑνάρτηση με την οποία ζητά να συσταθεί εξεταστική επιτροπή, προκειμένου να μελετηθούν οι λόγοι που η Ελλάδα έφτασε στο “αδιέξοδο” του 2009, αν υπήρχαν εναλλακτικές λύσεις και αν έγιναν “εγκλήματα” στην πορεία, έκανε ο Γιάννης Ραγκούσης…\nΔιαβάστε αναλυτικά όσα επισημαίνει ο πρώην Υπουργός:\n“Ως εδώ και μη παρέκει: Εξεταστική τώρα για το πως φτάσαμε στην χρεοκοπία του 2009.\nΠρέπει ο ελληνικός λαός στου οποίου τη ζωή ήρθαν ξαφνικά τα “πάνω κάτω” να μάθει όλη την αντικειμενική κι επιστημονική αλήθεια.\nΠρέπει η ελληνική κοινωνία που παρακολουθεί εμβρόντητη “το διαρκές ξέπλυμα” αυτών που διαχρονικά μας χρεοκόπησαν – Πρωθυπουργών, Υπουργών, Προέδρων ΔΕΚΟ, λ.χ. στα ΕΛΠΕ – να μάθει την σύγχρονη ιστορία της ώστε να κατανοήσει τις αιτίες της οικονομικής τραγωδίας που ζει .\nΠρέπει ως έθνος και πολίτες να δούμε αληθινά ό,τι μας συνέβη προκειμένου να μην αφήσουμε να μας ξανασυμβεί.\nΣε κάθε περίπτωση, να γνωρίζουν, όσοι έχουν λόγους να φοβούνται, ότι αυτήν την ιστορικής και εθνικής σημασίας εξεταστική επιτροπή δεν θα την αποφύγουν. Αργά ή γρήγορα θα πραγματοποιηθεί”.


Ετοιμάζεται για νέο ρεκόρ η Lamborghini Aventador SVJ [vid] | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Ετοιμάζεται για νέο ρεκόρ η Lamborghini Aventador SVJ [vid]\nΕτοιμάζεται για νέο ρεκόρ η Lamborghini Aventador SVJ [vid]\nNίκος Ι. Mαρινόπουλος24 Ιουλίου 2018\nΟι Ιταλοί έδωσαν στην δημοσιότητα ένα teaser βίντεο που προβάλλει την αναλογία κιλών ανά ίππο της Aventador Super Veloce Jota!\nΗ Aventador ετοιμάζεται να κλείσει ένα σημαντικό κεφάλαιο στο πάνθεον των supercars με μία σπέσιαλ έκδοση SVJ που θα επιχειρήσει να καταρρίψει το απίστευτο ρεκόρ που σημείωσε η Porsche 911 GT2 RS ως το ταχύτερο μοντέλο παραγωγής στο Nurburgring. Όπως προμηνύει το βίντεο η SVJ θα είναι ακόμη πιο ελαφριά και ισχυρή από την SV (Super Veloce).\nΚάτι που σημαίνει πως η αναλογία των 2,03 ίππων στο κιλό (με ξηρό απόβαρο κάτω από τα 1.525 κιλά) θα είναι ακόμη καλύτερη από της SV με τον ατμοσφαιρικό V12 των 6,5 λίτρων να πλησιάζει σε ισχύ τα 800 άλογα. Φυσικά θα υπάρχουν τα απαραίτητα αεροδυναμικά βοηθήματα, όπως το πακέτο ALA της Huracan Performante, η τετρακίνηση της Centenario και η μαγνητοροϊκής τεχνολογίας ανάρτηση της Aventador SV. Για να δούμε…


Need Your Love So Bad: 1 τραγούδι - 10 ερμηνείες..\nAκούγοντας αυτό το τραγούδι - ακόμη ίσως και μόνο τον τίτλο του – αντηχεί, σχεδόν σε όλους, ένα όνομα: Peter Green. Από αυτόν το μάθαμε, από αυτόν έγινε τεράστια επιτυχία σε ολόκληρο τον κόσμο. Έτσι είναι. Μόνο που είναι η μισή αλήθεια. Το τραγούδι όμως φυσικά και δεν είναι δικό του. Όσοι έχουν το single του ΄68, αλλά και κάποιους άλλους δίσκους τους, θα γνωρίζουν ότι το συγκεκριμένο κομμάτι ανήκει στον Little Willie John. Κι όμως ! Ούτε αυτό είναι αλήθεια. Και μάλιστα, ούτε καν η μισή !!!\nFleetwood Mac - Need Your Love So Bad (1968 – BBC Sessions)\nΑς πάρουμε τα πράγματα από την αρχή. Λοιπόν… Ο Little Willie John έχει πράγματι σχέση με το τραγούδι. Απλώς είναι αυτός που το ηχογράφησε και το ερμήνευσε πρώτος. Το κομμάτι τότε έκανε αρκετή αίσθηση και χαρακτηρίστηκε ως “Μια συμπαγής και έντονη έκκληση για αγάπη, [...] αρκετά διαφορετική από το συνηθισμένο ύφος της R&B μπαλάντας”. Αυτό έγινε το μακρινό 1955. Όμως ποιος είναι αυτός ο Little Willie John, θα ρωτήσουν μερικοί. Γεγονός είναι ότι δεν είναι κάποιο πασίγνωστο όνομα - στην εποχή μας τουλάχιστον. Έχει γράψει όμως τη δική του ιστορία στη μουσική. Την δεκαετία του ΄50 ήταν μια πολύ γνωστή φωνή του R&B, έχοντας ερμηνεύσει πολλές επιτυχίες από το 1955, αρχίζοντας με το εν λόγω κομμάτι, μέχρι το 1960. Μερικές από αυτές: "All Around the World” (1955), "Talk to Me, Talk to Me" (1958), "Leave My Kitten Alone" (1960), "Sleep" (1960), αλλά και το "Fever" (1956). Ναι, το πασίγνωστο "Fever" που έγινε τεράστια επιτυχία με την διασκευές της Peggy Lee το 1958 και του Elvis Presley το 1960. Προηγουμένως όμως έγινε ήδη “χρυσό” με τον ίδιο τον John, έχοντας πουλήσει πάνω από ένα εκατομμύριο αντίτυπα. Για όλα αυτά – και πολλά άλλα – εισήχθη το 1996, δυστυχώς μετά θάνατον, στο Rock and Roll Hall of Fame. Μένει όμως μια …λεπτομέρεια: Το "Need Your Love So Bad" το ερμήνευσε πρώτος. Δεν είπα ότι …είναι και δικό του ! Άντε πάλι με τις μισές αλήθειες !\nΧωρίς να είναι δικό του το τραγούδι, εντούτοις έχει μαζί του μια… “οικογενειακή” σχέση. Κι αυτό γιατί είναι γραμμένο από τον μεγαλύτερο αδερφό του - ανήκε σε μια οικογένεια με 10 αδέρφια - τον Mertis John Jr. Ιδού λοιπόν ο μοναδικός “ιδιοκτήτης” του κομματιού. Και μουσική και στίχους. Μόνο που αυτό, στις παλαιότερες εποχές τουλάχιστον, δεν ήταν και τόσο σαφές… Αυτό για παράδειγμα δεν το γνώριζαν - εκτός κι αν υπήρχαν άλλοι λόγοι - οι Fleetwood Mac και η δισκογραφική τους εταιρεία όταν το διασκεύασαν το 1968.\nΟ Peter Green, σχηματίζοντας τους Fleetwood Mac το 1967, έχοντας έτοιμες ιδέες, άρχισε να δουλεύει πυρετωδώς, για το ντεμπούτο, ομώνυμο άλμπουμ τους, του 1968. Μερικούς μήνες μετά, έχοντας αρχίσει να εξευρευνά κι άλλους δρόμους, πέρα από αυστηρά blues φόρμες, κυκλοφορεί αρχικά το single "Black Magic Woman”. Το επόμενο, τον Ιούλιο του ΄68, θα είναι το single "Need Your Love So Bad". Η δισκογραφική εταιρεία είναι η Blue Horison και ως B-side, στις περισσότερες χώρες, υπάρχει το "Stop Messin' Round”, τραγούδι των Peter Green/C.G.Adams ( σσ. ψευδώνυμο του μάνατζερ τους, Clifford Davis). Σε μερικές χώρες όμως - όπως στη Δ. Γερμανία - ως B-side βρίσκουμε τη διασκευή στο κομμάτι του Howlin' Wolf, “No Place to Go”. Όπως και να έχει όμως, πάνω στο 7ιντσο δισκάκι υπάρχει ένα λάθος: Αναγράφεται στα credit ως συνθέτης του τραγουδιού ο Little Willie John. Όπως κι αργότερα στη συλλογή τραγουδιών των Mac, στο L.P. The Pious Bird of Good Omen (1969) – όπου μάλιστα περιέχονται τρεις εναλλακτικές ηχογραφήσεις του κομματιού - πάλι ο John εμφανίζεται ως ο δημιουργός του. Η παρεξήγηση φτάνει στα άκρα όταν ακόμη κι η ΒΜΙ, ο οργανισμός για τα πνευματικά δικαιώματα, “χρεώνει” το κομμάτι και στα δύο αδέρφια ! Κι όμως. Ακόμη και πάνω στο αρχικό δισκάκι, από την δισκογραφική KING, φαινόταν ολοκάθαρα - ήταν σύμφωνος προφανώς κι ο ίδιος ο Little Willie - το όνομα “Mertis John Jr.”.\nΆσχετα όμως από αυτό, πρέπει να παραδεχτούμε ότι η διασκευή αυτή περνάει στην αιωνιότητα και ο Green, με την αισθαντική του φωνή και την κιθαριστική του αρτιότητα, παραδίδει μαθήματα !\nFleetwood Mac-Need Your Love So Bad (single 1968)\nΌμως οι παρεξηγήσεις συνεχίζονται. Σχεδόν όλοι νομίζουν ότι οι Fleetwood Mac έκαναν πρώτοι διασκευή στο τραγούδι του Mertis John Jr. Λάθος ! Προηγήθηκαν κι άλλες διασκευές, όπως των Dakota Staton (1960), Irma Thomas (1964), ακόμη και του Solomon Burke (Απρίλιο του 1968). Επίσης πολλοί έχουν την εντύπωση ότι ο B.B. King διασκεύασε το ίδιο τραγούδι μετά από την επιτυχία που έκαναν οι Mac. Πάλι παρεξήγηση: Υπάρχει μια διάχυτη ασάφεια στις πληροφορίες για το πότε ακριβώς κυκλοφόρησε το άλμπουμ Lucille, όπου εμπεριέχει την διασκευή. Συνήθως αναφέρεται ένα “ξερό” 1968 και τίποτε άλλο. Η πραγματικότητα είναι όμως ότι ο δίσκος κυκλοφόρησε επίσημα στις 1/1/1968, έξι μήνες δηλαδή πριν την κυκλοφορία του single των Fleetwood Mac. Αλλά είναι γεγονός ότι ακόμη και οι ηχογραφήσεις που έκανε ο Β.Β. Κing έγιναν τον Δεκέμβρη του 1967. Μιλάμε ακόμη για τους πρώτους μήνες ζωής των Mac - αδύνατον να είχαν καν σκεφτεί την συγκεκριμένη διασκευή.\nB.B. King - Need Your Love So Bad (1968)\nΕδώ ο King δίνει μία δική του εκδοχή στο τραγούδι. Ακούμε έναν συνδυασμό φωνητικών, που θυμίζουν Sam Cooke, με μια "ιδέα” από ένα “φλύαρο” country πιάνο. Κι όμως, ακόμη κι εδώ, τα μαρτύρια του Mertis John Jr. δεν τελειώνουν: Στα credit αναφέρεται, ως δημιουργός ο Walter Spriggs!\nTo 2005, με αφορφή τα - 80χρονα – γενέθλια του μεγάλου μπλουζίστα, κυκλοφορεί το πανηγυρικό άλμπουμ B.B. King & Friends: 80 με τη συμμετοχή πολλών καλλιτεχνών - φίλων του, που ήθελαν να τον τιμήσουν. Εκεί λοιπόν ο King το διασκευάζει ξανά, δείχνοντας κι αυτός με την σειρά του τον σεβασμό και την μεγάλη του εκτίμηση προς το συγκεκριμένο τραγούδι. Τον συνοδεύει η Sheryl Crow. Τουλάχιστον, αυτή τη φορά αναγράφεται σωστά το όνομα του δημιουργού!\nB.B. King & Sheryl Crow - Need Your Love So Bad (2005)\nΌπως ήταν φυσικό επακολούθησαν κι άλλες πολλές διασκευές. Από σπουδαίους καλλιτέχνες και μπάντες. Ακολουθούν μερικά ενδεικτικά covers:\nO James Brown, ήδη από το 1968, έκανε κι αυτός μια διασκευή του τραγουδιού. Ακριβώς όπως αναμένεται, με μια περισσότερο soul αισθητική. Συμπεριλήφθηκε στο άλμπουμ του I Can't Stand Myself When You Touch Me του 1968. Δεν θα πρέπει να σας κάνει εντύπωση πλέον ότι, από τη μια, η διασκευή προηγήθηκε των Fleetwood Mac και από την άλλη πιστώνεται ως δημιουργός του κομματιού - και πάλι - ο Little Willie John.\nJames Brown - Need Your Love So Bad(1968)\nTην επόμενη χρονιά, το 1969, έχουμε την διασκευή από τους Mother Earth. Εδώ, στο δεύτερο άλμπουμ της μπάντας, το Make A Joyful Noise, όπου στις κιθάρες, αντί του Mike Bloomfield στο L.P. Living with the Animals (1968), αναλαμβάνει εδώ ο Boz Scaggs. Φυσικά, τη διαφορά την κάνουν τα γυναικεία φωνητικά με την Tracy Nelson να κάνει το τραγούδι σχεδόν εξαιρετικά εύθραυστο.\nMother Earth - Need Your Love So Bad (1969)\nΔέκα χρόνια αργότερα, το 1979, έχουμε τη διασκευή από τους Allman Brothers, μέσα από το άλμπουμ τους Enlightened Rogues. Η μπάντα, έχοντας στην ουσία διαλυθεί, μετά τα εξαντλητικά shows αλλά κυρίως χάρη στη μεγάλη αποτυχία του προηγούμενού τους άλμπουμ Win, Lose or Draw, του 1975, αποφασίζει να τρίξει τα δόντια της και να δώσει ένα ισχυρό μήνυμα ότι δεν έχει ξοφλήσει. Κάνει λοιπόν αυτό το άλμπουμ το ΄79, με ολόφρεσκες και “δυνατές” ιδέες, έχοντας μόνο δύο διασκευές. Η μία είναι αυτή. Ο Gregg Allman στα keyboards καθώς και ο Dickey Betts στην κιθάρα είναι απλώς καταπληκτικοί. Αυτό που διαφοροποιεί αυτό το cover είναι το σόλο, με την φυσαρμόνικα του Jim Essery να κελαηδάει.\nAllman Brothers - Need Your Love So Bad (1979)\nΑν ο Peter Green είχε – μόνο έναν - καλλιτέχνη ως φανατικό φίλο, αυτός θα ήταν σίγουρα ο Gary Moore. Ο τελευταίος λοιπόν, στο άλμπουμ του Blues For Greeny του 1995, αποτίει φόρο τιμής στο ίνδαλμά του, παίζοντας κι ερμηνεύοντας αποκλειστικά δικά του τραγούδια. Το "Need Your Love So Bad" δεν θα μπορούσε φυσικά να λείπει. Το άκουσμά του, ειδικά στην αρχή, είναι ολόιδιο (ίσως ένα κλικ πιο αργό). Ίσως αυτό να οφείλεται αφενώς στο γεγονός ότι τα keyboards είναι ακριβώς τα ίδια, αφετέρου - και κυρίως - στο ότι ο Gary παίζει με την ίδια κιθάρα - εκείνη που έπαιζε το κομμάτι κι ο ίδιος ο Green! Είναι πλέον γνωστό ότι ο ηγέτης των Mac, στην αρχή δάνεισε και κατόπιν πούλησε στον Moore την θρυλική του Les Paul Standard του ΄59, όταν (ο πρώτος) έφυγε από την μπάντα! Στο σόλο, πάντως, ο Moore τα δίνει όλα! Ανατριχιαστικό!\nGary Moore - Need Your Love So Bad(1995)\nTο Across from Midnight ήταν το 16ο άλμπουμ του Joe Cocker. Εννοείται ότι κυριαρχούν οι διασκευές. Έτσι διασκευάζει, με τον δικό του πάντα, ξεχωριστό τρόπο και το επίμαχο κομμάτι. Πέρα από την ιδιαίτερη φωνή του, σε αυτή την εκτέλεση προσέχει αμέσως κανείς την κυριαρχία του πιάνου. Υπεύθυνος για αυτό είναι ο Chris Stainton:\nJoe Cocker - Need Your Love So Bad (1997)\nΑπό αυτή τη λίστα δεν θα μπορούσε να λείπει κι ο Buddy Guy. Ο δαιμόνιος bluesman, που πάντα ήξερε ποια κομμάτια αξίζουν για διασκευή, δεν αφήνει το τραγούδι μας απαρατήρητο. Το ερμηνεύει στο άλμπουμ-συλλογή Buddy's Baddest: The Best of Buddy Guy, του 1999. Ίσως κάποιος πει ότι είναι μία διασκευή που συμπεριλαμβάνει μουσικά όλες τις προηγούμενες. Φυσικά πάντα με την τρεμουλιαστή και ζεστή φωνή του Guy.\nBuddy Guy - Need Your Love So Bad(1999)\nΕίναι αυτονόητο ότι υπάρχουν κι άλλες, πολλές εκτελέσεις / ηχογραφήσεις / διασκευές του κομματιού. Όμως δεν θα επιδοθούμε εδώ σε μια ατέρμονη λίστα με διάφορα covers. Δεν είναι αυτός ο σκοπός. Απλώς αναδεικνύουμε την επιρροή του τραγουδιού αυτού, στη διάρκεια του χρόνου, σε κάθε γενιά και σε διάφορους καλλιτέχνες. Και φυσικά την επιρροή και το αντίκτυπό του στον κόσμο, τους απλούς ακροατές του. Εδώ και δεκαετίες το "Need Your Love So Bad" αποτελούσε το σημείο αναφοράς του ερωτευμένου ανθρώπου. Με αυτό εξέφραζε τον έρωτά του, με αυτό έκλαιγε, αυτό πάντα ψιθύριζε. Αυτό σκεφτόταν με τα μάτια κλειστά, τα λόγια αυτά έλεγε στο ταίρι του, με τη μουσική αυτή κοιμόταν και ξυπνούσε.\nΕλάτε λοιπόν κι εσείς… Διαλέξτε τη δική σας διασκευή που σας κάνει την περισσότερη εντύπωση, πάρτε μπροστά τους υπέροχους στίχους του, νιώστε τον ρομαντισμό και ας τραγουδήσουμε όλοι μαζί το υπέρτατο αυτό lovesong!!!\nΔούνε και λαβείν δεν είναι τα πράγματα στην ζωή; Διαβάστηκε 2'' πριν\nΚική Δημουλά: Δεν ζει κανείς χωρίς να φεύγει. Και τα αγάλματα ακόμη, και αυτά τη νύχτα δραπετεύουν - 10 φράσεις με αξία Διαβάστηκε 6'' πριν\n10 τραγούδια που δεν περίμενε κανείς να γίνουν επιτυχία στο ραδιόφωνο Διαβάστηκε 8'' πριν


To μουτουπάκι μου!: Κουάκερ για πρωινό και όχι μόνο!\nΚουάκερ για πρωινό και όχι μόνο!\nΑναρτήθηκε από popelix Ετικέτες γρήγορα, ελαφριές γεύσεις, νηστίσιμα, χορτοφαγικά, χρήσιμες συνδέσεις\nΔιαβάζοντας πριν από κάμποσο καιρό το πεφταστεράκι, έπεσα πάνω σε μια πρόταση για ένα άκρως νηστίσιμο αλλά δυναμωτικό πρωινό με πληγούρι. Επειδή το πληγούρι καλό αλλα ενοχλεί το εντεράκι μας, είχα σκεφτεί τότε να το παρασκευάσω με κουάκερ, όπως και έκανα! Εκτός από τα υλικά της συνταγής, πρόσθεσα στο νεράκι μια κουταλιά αμάρανθο και λίγα γκότζι μπέρις (για να τα βρείτε, θα πρέπει να εκδράμετε στα υγιεινάδικα!). Μια και ξεκινήσαμε από τον χόντρο και φτάσαμε στις νιφάδες βρώμης, διαβάστε εδώ μερικές νόστιμες συνταγές για πόριτζ από την αγαπητή heart. Φωτό από flickr.


Montana Adventure Shuttle, LLC (Missoula, Μοντάνα) - Κριτικές\nMontana Adventure Shuttle, LLC, Missoula - Κριτικές\nΝο 1 από 2 Μεταφορά - Missoula\nΜεταφορά, Περιηγήσεις, Υπαίθριες δραστηριότητες, Περιηγήσεις σε αξιοθέατα, Περιηγήσεις φυσικής ομορφιάς και άγριας ζωής, Περιηγήσεις ιστορίας και πολιτισμικής κληρονομιάς, Ταξί και πούλμαν Περισσότερα\nΧρησιμοποιήστε αυτήν την υπηρεσία μεταφοράς με λεωφορείο!\nΠολύ ταχεία και ευγενική εξυπηρέτηση, πολύ καθαρό βαν και ο οδηγός έχει μια τεράστια γνώση της γύρω περιοχής. Συνιστώ ανεπιφύλακτα τη χρήση αυτής της υπηρεσίας!\nΟ/η Sheila C, Owner του Montana Adventure Shuttle, LLC, έχει απαντήσει σε αυτή την κριτικήΑπαντήθηκε στις 27 Ιουλίου 2017\nΕμείς περιοχή wilderness ανατροπή του οργανισμού από το Wisconsin. Στέλνουμε ταξίδια στη Bitterroot βουνά και είχαμε μια ομάδα που χρειαζόταν κάποια βοήθεια να βγαίνεις από το πεδίο. Μετά από αρκετές αποτυχημένες κλήσεις σε άλλες υπηρεσίες μεταφοράς, βρήκαμε Sheila. Από την αρχή, ήταν πολύ εξυπηρετική, είδος...και των επιδεκτικά τις ανάγκες μας. Η Sheila ήταν σε θέση να μας βοηθήσουν να βγάλετε το ταξίδι μας από το χωράφι και ήταν ένας εξαιρετικός οδηγός! Χάρη Sheila!Περισσότερα\nΛάβετε γρήγορα απαντήσεις από το προσωπικό του Montana Adventure Shuttle, LLC και από προηγούμενους επισκέπτες.


Η Εθνική, ο Πρωτέας Βούλας και τα όνειρα της Δανδουλάκη - Νέα Κρήτη\nΗ Εθνική, ο Πρωτέας Βούλας και τα όνειρα της Δανδουλάκη\nΜπορεί το γυναικείο μπάσκετ να μην περνά και τις καλύτερες μέρες του σε επίπεδο ομάδων στην Κρήτη, αλλά συνεχίζει να βγάζει ταλέντα, τα οποία πρωταγωνιστούν σε πανελλήνιο, αλλά και ευρωπαϊκό επίπεδο. Ανάμεσά τους και η Μαρία Δανδουλάκη.\nΗ πρώην πλέον αθλήτρια του Ηροδότου, η οποία έκανε ένα εκπληκτικό τουρνουά στο Ευρωπαϊκό πρωτάθλημα νεανίδων Β' κατηγορίας, το οποίο φιλοξενήθηκε την προηγούμενη εβδομάδα στο Βουκουρέστι της Ρουμανίας. Η Ηρακλειώτισσα μπασκετμπολίστρια μίλησε στη «Ν.Κ.» για την εμπειρία της αυτή, αλλά και για τη μεταγραφή της στον Πρωτέα Βούλας, όπου θα συνεχίσει την καριέρα της μαζί με τη μικρή της αδελφή. «Ήταν μία εμπειρία ζωής», τονίζει αρχικά και εξηγεί: «Το κλίμα ήταν καταπληκτικό και το να εκπροσωπείς της χώρα σου και να φοράς αυτή την τόσο βαριά φανέλα είναι κάτι φανταστικό.\nΣε κάνει να θες να κάνεις ό,τι καλύτερο μπορείς για να βοηθήσεις τη χώρα σου». Η κλήση της στην Εθνική, ωστόσο, δεν ήταν τυχαία καθώς όπως επισημαίνει η Μαρία Δανδουλάκη: «Ήταν κάτι το οποίο το δούλευα πάρα πολύ καιρό και βλέπω τα όνειρά μου να γίνονται πραγματικότητα. Έχω κάνει πολλές θυσίες και βλέπω να πιάνουν τόπο».\nΗ νεαρή σέντερ αφήνει για πρώτη φορά την πόλη της και την ομάδα που την ανέδειξε, τον Ηρόδοτο, για να αγωνιστεί στην Αθήνα και σε μία ομάδα που πρωταγωνιστεί τα τελευταία χρόνια στην Α1 κατηγορία, τον Πρωτέα Βούλας. «Θα βάλω τα δυνατά μου. Ανοίγει μία νέα σελίδα για μένα και την αδελφή μου και θα δώσω τον καλύτερό μου εαυτό όπως κάνω πάντα».\nΌσον αφορά στην ομάδα που αφήνει πίσω λέει: «Ο Ηρόδοτος είναι η ομάδα της καρδιάς μου. Είναι η ομάδα που ξεκίνησα να παίζω μπάσκετ και δε θα την ξεχάσω ποτέ».


ill timed or out of time?: Οκτωβρίου 2007\n14+1 Εκλογικά Συστήματα (ή Πως να Εξαθλιώσετε την Δημοκρατική Αντιπροσώπευση)\nΑπό την προεκλογική περίοδο ήθελα να κάνω ένα μίνι αφιέρωμα στα εκλογκά συστήματα στην Ελλάδα και τον τρόπο που διαμόρφωσαν τον πολιτικό χάρτη του τόπου. Αφορμή στάθηκε ο ελαφρώς τερατόμορφος εκλογικός νόμος Σκανδαλίδη, με τον οποίο διεξήχθησαν οι τελευταίες εκλογές και έμπνευση το βιβλίο του καθηγητή Θανάση Διαμαντόπουλου "Εκλογικά Συστήματα, Θεωρία και Πρακτικές Εφαρμογές" (εκδόσεις Πατάκη).\nΔυστυχώς, το βιβλίο (μαζί με άλλα του καθηγητή, και όχι μόνο) έχει παραμείνει σε μια κούτα στο πατρικό μου σπίτι στην Αθήνα και θα μπορέσω να το έχω στα χέρια μου πολύ αργά, οπότε αποφάσισα λίγο από μνήμης, λίγο με τη βοήθεια του διαδικτύου και λίγο χονδρικά να κάνω ένα top ten των εκλογικών συστημάτων, βάσει των οποίων διεξήχθησαν οι βουλευτικές εκλογές στην Ελλάδα. Λάθη και παραλείψεις σίγουρα θα υπάρχουν και επιφυλάσσομαι να κάνω κάποιες μελλοντικές διορθώσεις.\nΝα σημειώσω εδώ ότι από το 1844 που είχαμε τις πρώτες εκλογές μέχερι και σήμερα έχουν διεξαχθεί 60 διαφορετικές εκλογικές αναμετρήσεις, ενώ στις 27 τελευταίες φορές το εκλογικό σύστημα έχει αλλάξει 18 φορές (είναι ένα άτυπο παγκόσμιο ρεκόρ).\n(Κύριο θέμα είναι ο εκλογικός νόμος και όχι η κρισιμότητα ή το παρασκήνιο της κάθε εκλογικής αναμέτρησης και τέλος η σειρά είναι αξιολογική και σαφέστατα υποκειμενική.)\n14) Στη θέση αυτή βρίσκουμε δικαιωματικά το απλούστερο εκλογικό σύστημα. Στις 7 Νοεμβρίου 1926 έγιναν οι πρώτες εκλογές με απλή αναλογική. Φυσικά δεν υπήρξε αυτοδύναμη κυβέρνηση. Για την ιστορία πρώτο κόμμα βγήκε το Κόμμα των Φιλελευθέρων υπό τη διαρχία Καφαντάρη - Μιχαλακόπουλου και πρωθυπουργος της οικουμενικής κυβέρνησης ο Αλέξανδρος Ζαϊμης. Απλή αναλογική είχαμε και στις εκλογές του 1932, του 1936 (η εκκίνηση, ουσιαστικά, της δικτατορίας του Μεταξά), του 1946 (πρώτες μεταπολεμικές εκλογές, 10 χρόνια μετά τις προηγούμενες με μεγάλη αποχή και την αρχή του εμφυλίου) και τέλος του 1950.\n13) Η "ενισχυμένη" αναλογική. Στις 17 Νοεμβρίου 1974 γίνονται οι πρώτες μεταπολιτευτικές εκλογές (ή αλλιώς οι εκλογές του "Καραμανλής ή Τανκς") με το σύστημα της αναλογικής με πλειοψηφική κλίση, όπως είναι το πιο σωστό ή της ενισχυνένης αναλογικής, όπως είναι ευρύτερα γνωστό.\nΤο συγκεκριμένο εκλογικό σύστημα μεγάλωσε τις γενιές μας και φαίνεται σαφώς (κυρίως σε σχέση με αυτά που ακολουθούν στη λίστα μας) πιο οικείο. Διαμάντια βέβαια υπάρχουν και κρύβονται στις λεπτομέρειες. Το διαμαντάκι ονομάζεται δεύτερη κατανομή και για να μπεις σε αυτή χρειάζεσαι 17% στην επικράτεια. Μόνο δυο κόμματα το καταφέρνουν στις συγκεκριμένες εκλογές (Νέα Δημοκρατία και Ένωση Κέντρου).\nΤο εκλογικό αποτέλεσμα φυσικά δεν αντέχει σε οποιαδήποτε κριτική. Ο Καραμανλής παίρνει 54,37% (219 έδρες) και τα τανκς 45,63%. Ουσιαστικά μέχρι τις εκλογές του 1989 δεν έχουμε καμιά τρομερή αλλαγή στο εκλογικό σύστημα, αν και πριν από κάθε εκλογική αναμέτρηση ο εκλογικός νόμος αλλάζει στις μικρολεπτομέρειες.\n12) Οι πρώτες κοινοβουλευτικές εκλογές στην Ελλάδα διεξήχθησαν το 1844 και έγιναν με ένα σχετικά δίκαιο εκλογικό σύστημα (ίσως το διικαιότερο και προοδευτικότερο της εποχής) και ίσως θα έπρεπε να είναι μια θέση πιο κάτω, αλλά παρακάτω εξηγώ τους λόγους της ανόδου ένα βήμα από το top ten.\nΕκλογική περιφέρεια οριζόταν κάθε επαρχία και ανάλογα με τον πληθυσμό της κάθε περιφέρειας εκλέγονταν και οι βουλευτές. Στις επαρχίες με λιγότερους από 10.000 κατοίκους ένας βουλευτής, εώς 20.000 κατοίκους δύο, εώς 30.000 κατοίκους τρεις και πάνω από 30.000 κατοίκους τέσσερις. Εξαίρεση έγινε για την Ύδρα, όπου εξελέγησαν τρεις βουλευτές και τις Σπέτσες, όπου εξελέγησαν δύο, ενώ δύο βουλευτές εξέλεξαν και οι Ψαριανοί κάτοικοι της Ελλάδας και έναν οι καθηγητές του Πανεπιστημίου Αθηνών.\nΗ τρέλα του εν λόγω εκλογικού νόμου ήταν ότι ενώ όριζε ότι οι εκλογές πρέπει να διεξαχθούν σε οχτώ ημέρες, δεν όριζε ότι αυτό θα έπρεπε να γίνει σε όλη την επικράτεια. Αποτέλεσμα ήταν οι εκλογές να διεξαχθούν σε ένα διάστημα περίπου έξι μηνών, διαφορετική ημερομηνία σε κάθε επαρχία. Όπως ήταν φυσικό ο διορισμένος πρωθυπουργός της χώρας κατά τη διάρκεια των εκλογών, Ιωάννης Κωλέτης εκμεταλεύθηκε το γεγονός αυτό και με το πολυαγαπημένο στη χώρα μας σύστημα της βίας και νοθείας νίκησε κατά κράτος τον μεγάλο αντίπαλο του, Αλέξανδρο Μαυροκορδάτο.\n11) Μια πιο απαρχαιωμένη μορφή "ενισχυμένης" αναλογικής, και γι αυτό ίσως και αποτυχημένη, εμφανίστηκε στις 9 Σεπτεμβρίου 1951. Το σύστημα αυτό ήταν αναλογικό μεν, αλλά ενίσχυε τα τρία πρώτα κόμματα, ενώ τα υπόλοιπα έμπαιναν σε λογική πλειοψηφικού, άρα και εκτός βουλής. Η πριμοδότηση των τριών πρώτων κομμάτων (και όχι μόνο του πρώτου) εμπόδισε τη δημιουργια αυτοδύναμης κυβέρνησης, δημιούργησε κυβέρνηση συμμαχίας Πλαστήρα-Φιλελευθέρων και τελικά την επόμενη χρονιά έγιναν με πλειοψηφικό σε στενή περιφέρεια, οι διάσημες από το σύνθημα του ΚΚΕ "Τι Πλαστήρας, τι Παπάγος" εκλογές με νικητή τον Παπάγο.\n10) Είσοδος στα πρώτα δέκα με ένα σύστημα που δεν είναι και πολύ κακό, αλλά στα μάτια μας φαντάζει λίγο περίεργο και απαρχαιωμένο. Μια παραλλαγή του με ψηφοδέλτιο θα μπορούσε να είναι ένα από τα καλύτερα συστήματα ακόμα και για τη σημερινή εποχή. Μιλάμε φυσικά για το φοβερό και τρομερό σφαιρίδιο, το οποίο πρωτοεμφανίστηκε στις 14 Μαϊου 1865.\nΣε κάθε εκλογικό τμήμα υπήρχαν τόσες κάλπες όσοι και οι υποψήφιοι βουλευτές. Κάθε κάλπη είχε δυο τρύπες, η μία ήταν το "άσπρο" και οι άλλοι το "μαύρο". Ο ψηφοφόρος περνούσε μπροστά από κάθε κάλπη, ο αντιπρόσωπος του κάθε βουλευτή φώναζε το όνομα του και ο καθένας υπερψήφιζε ή καταψήφιζε (μαύριζε, κατά το κοινώς λεγόμενο) κατά βούληση. Μετά το τέλος της εκλογικής διαδικασίας γινόταν καταμέτρηση και αν ο αριθμός των σφαιρδίων ξεπερνούσε τον αριθμό των ψηφισάντων, τα περίσσια σφαιρίδια αφαιρούνταν από τη "λευκή" κάλπη.\nΒουλευτές ανακηρύσσονταν όσοι είχαν τα περισσότερα σφαιρίδια στη λευκή μεριά και εκλέγονταν όσοι αναλογούσαν σε κάθε περιοχή. Το σύστημα αυτό, που ονομάστηκε πλειοψηφικό επιμεριστικό και στην ουσία είναι πλειοψηφικό σε ευρεία και στενή περιφέρεια με ένα μικρό αναλογικό touch (κι εμένα με μπερδεύει ομολογώ) ίσχυσε μέχρι και τις εκλογές του 1920 (για τις οποίες κατά παρέκβαση υπάρχει ειδική αναφορά σε υψηλότερη θέση).\nΚορυφαία εκλογική αναμέτρηση με αυτό το σύστημα πρέπει να θεωρηθεί η πρώτη αναθεωρητική του 1910, όταν ο Βενιζέλος ανακυρήχθηκε πρωθυπουργός, χωρίς να είναι καν αρχηγός κόμματος.\nΗ ιστορία έχει, χονδρικά, ως εξής. Κάποιος δήλωσε τον Βενιζέλο υποψήφιο στην Αττικοβοιωτία, όπου από 38.000 ψηφοφόρους πήρε 32.765 ψήφους. Εν τω μεταξύ εκλέχτηκαν και περίπου 160 ανεξάρτητοι βουλευτές που δήλωναν "θαυμαστές Βενιζέλου". Όταν ο βασιλιάς κατάλαβε τι είχε συμβεί, κάλεσε τον Βενιζέλο που ανυποψίαστος (???) ζούσε στην Ελβετία και του έδωσε εντολή σχηματισμού κυβέρνησης.\n9) Μια θέση πιο πάνω το αγνό και αμόλυντο πλειοψηφικό σύστημα, εδώ στην εκδοχή του της στενής (ας πούμε ολιγοεδρικής) περιφέρειας, όπως πρωτοπαρουσιάστηκε στις 19 Αυγούστου 1928. Δεν χρειάζονται πολλά να ειπωθούν, για ιστορικούς λόγους αναφέρουμε ότι ο Ελευθέριος Βενιζέλος τις σάρωσε τις εν λόγω εκλογές κερδίζοντας 178 έδρες σε σύνολο 250.\n8) Στις 16 Δεκεμβρίου 1923 έχουμε τις πρώτες εκλογές με εκλογικό σύστημα mix grill. Ψηφοδέλτιο σε Αθήνα, Πειραιά, Θεσσαλονίκη και στην υπόλοιπη Ελλάδα με το πολυαγαπημένο σφαιρίδιο. Η χώρα χωρίστηκε σε δυο εκλογικές περιφέρειες την παλιά Ελλάδα και τη νέα Ελλάδα και τελίκώς ο καταποντισμένος (θα δούμε πως αργότερα) το 1920 Βενιζέλος εξέλεξε 250 βουλευτές σε σύνολο 397, μόνο και μόνο για να παραιτηθεί ένα χρόνο αργότερα.\n7) Είσοδος του πλειοψηφικού σε ευρεία (πολυεδρική) περιφέρεια με τις εκλογές που έγιναν στις 9 Ιουνίου 1935. Η αδικία του εν λόγω συστήματος φαίνεται από το αποτέλεσμα των εκλογών όπου ο Παναγής Τσαλδάρης με 65% καταφέρνει και κερδίζει το 96% των βουλευτικών εδρών. Κανονική κοινοβουλευτική δικτατορία δηλαδή.\n6) Ειδική μνεία πρέπει να γίνει στις τελευταίες εκλογές που διεξήχθησαν αποκλειστικά με σφαιρίδιο στη 1 Νοεμβρίου 1920. Πρόκειται για τις πρώτες στην ελληνική ιστορία με μονάχα δυο υποψήφια κόμματα, τους Φιλελεύθερους του Ελευθέριοιυ Βενιζέλου και την Ηνωμένη Αντιπολίτευση του Δημητρίου Γούναρη. Εδώ φαίνεται για πρώτη φορά ο παραλογισμός του αναλογικο-πλειοψηφικού συστήματος του σφαιριδίου. Οι Φιλελεύθεροι λαμβάνουν το 50,31% των ψήφων (καθαρή πλειοψηφία δηλαδή), αλλά εκλέγουν μόλις 110 βουλευτές, ενώ το αντίπαλο κόμμα με 7.125 λιγότερες ψήφους εκλέγει 260.\nΟ λόγος απλός. Ο Βενιζέλος κυριάρχησε στις περιοχές της νέας Ελλάδας (Κρήτη, Θράκη, Ανατολική Θράκη η οποία συμμετείχε για πρώτη και τελευταία φορά, Ήπειρο κλπ) και καταποντίστηκε στις περιοχές της παλιάς Ελλάδας. Εξέλεξε άνετα βουλευτές, δηλαδή, στις μικρές περιφέρειες, αλλά στις μεγαλύτερες απέτυχε, οπότε και κοινοβουλευτικώς καταποντίστηκε.\n5) Επιστροφή στην απλή αναλογική with a twist είχαμε στις 18 Ιουνίου 1989. Ουσιαστικά πρόκειται για μια ενισχυμένη παραλλαγή της απλής ή απλοποιημένη παραλλαγή της ενισχυμένης (διαλέγετε και παίρνετε). Το μεμπτόν στην όλη ιστορία δεν βρίσκετε στο ίδιο το εκλογικό σύστημα, αλλά στον χρόνο επιλογής του και στις επιπτώσεις που είχε για τη χώρα. Αν κάποιος δεν γνωρίζει ή ξέχασε να του υπενθυμίσω.\nΟ Ανδρέας Παπανδρέου, βέβαιος υπό το βάρος των σκανδάλων και της σκανδαλολογίας ότι θα χάσει τις εκλογές, επιβάλλει το αναλογικότερο σύστημα από τη μεταπολίτευση για να εμποδίσει τον μεγάλο αντίπαλο του Κωνσταντίνο Μητσοτάκη να δημιουργήσει αυτοδύναμη κυβέρνηση. Αποτέλεσμα η σχεδόν ακυβερνησία για ένα χρόνο. Η σκοτεινότερη περίοδος της μεταπολίτευσης είναι έργο δυο "μεγάλων" ανδρών.\n4) Στις 10 Οκτωβρίου 1993 διεξάγονται εκλογές με τον περίφημο νόμο Κούβελα. Ενισχυμένη αναλογική με εξομάλυνση. Κλασική ενισχυμένη, δηλαδή, με τον όρο ότι τα κόμματα πρέπει να πάρουν το 70% των εδρών που θα τους αναλογούσε αν ίσχυε η απλή αναλογική.\nΜέχρι εδώ καλά κι όλα άγια φτιαγμένα, όμως το 1989 το μουσουλμανικό κόμμα "Εμπιστοσύνη" παρουσίασε ένα ψηφοδέλτιο μόνο στο νομό Ροδόπης, όπου και επέτυχε το εκπληκτικό 32,62% και αν και στην επικράτεια αυτό αναλογεί στο 0,5% κατάφερε να εκλέξει ένα βουλευτή. Αυτό το γεγονός προβλημάτισε τα μεγάλα μυαλά της κυβέρνησης Μητσοτάκη, τα οποία κατέφυγαν σε μια πονηριά των καλών μας φίλων και γειτόνων, των Τούρκων.\nΟι Τούρκοι, υπό τον φόβο μιας ισχυρής ελληνικής και κουρδικής εκπροσώπησης (πριν αρχίσουν τις εκκαθαρίσεις και τους εκτοπισμούς) στο δικό τους κοινοβούλιο σκαρφίστηκαν το όριο του 10%. Δηλαδή, ένα κόμμα για να μπορέσει να εκπροσωπηθεί στο κοινοβούλιο, θα πρέπει στην επικράτεια να έχει ποσοστό μεγαλύτερο από αυτό το όριο. Οι δικοί μας, υπό το φόβο της αντίδρασης της αριστεράς, χαμήλωσαν αυτό το όριο στο 3% κι έτσι κατάφεραν να εκτοπίσουν από τα βουλευτικά έδρανα τον ενοχλητικό Αχμέτ Σαδίκ. Η μπάλα σε αυτήν την περίπτωση πήρε και τον Συνασπισμό, ο οποίος έχασε τη δυνατότητα εκλογής για 0,06% των ψήφων.\nΟ νόμος του λαπαδοφάγου πρώην υπουργού 'ισχυσε μέχρι και την τελευταία εκλογική αναμέτρηση.\n3) Φτάσαμε στις μεγάλες στιγμές του Κώστα Σκανδαλίδη. Στις τελευταίες εκλογές στις 16 Σεπτεμβρίου 2007 εμφανίστηκε μια ενισχυμένη αναλογική με υπερπριμοδότηση του πρώτου κόμματος, τέτοια που του επιτρέπει να δημιουργήσει αυτοδύναμη κυβέρνηση ακόμα και με διαφορά μιας ψήφου. Θα μιλούσαμε ίσως για ένα από τα δικαιότερα εκλογικά συστήματα πλειοψηφικής κλίσης, αν δεν υπήρχε το κόλπο του 3%.\nΠοιο είναι αυτό? Ο νόμος Σκανδαλίδη όχι μόνο δεν καταργεί την άδικη ρύθμιση του ορίου του 3%, αλλά ορίζει (ουσιαστικά) αυτό το όριο ως ρυθμιστή της αυτοδυναμίας ή μη του πρώτου κόμματος, αφού στην τελική κατανομή των εδρών το ποσοστό των κομμάτων που δεν αντιπροσωπεύεται στη βουλή δεν λαμβάνεται υπόψη. Με αυτόν τον τρόπο δημιουργούνται δυο προβλήματα, ένα ηθικό και ένα... ανήθικο.\nΤο ηθικό πρόβλημα είναι ότι αποδυναμώνεται η ψήφος στα μικρά κόμματα και αυτή καθεαυτή αλλά και το νόημα της. Είτε κάποιος ψηφίζει ένα μικρό κόμμα επειδή πιστεύει στις ιδέες του, είτε ως ψήφο διαμαρτυρίας, τελικά αυτό που κάνει είναι να στηρίζει το πρώτο κόμμα. Χαρακτηριστικό παράδειγμα σε αυτές τις εκλογές οι ψήφοι που έλαβαν οι Οικολόγοι Πράσινοι, οι οποίοι έφτασαν το 1,05%. Σε μια έντονα φορτισμένη περίοδο για τα περιβαλλοντικά θέματα 75.529 άνθρωποι διαμαρτυρήθηκαν για την αδιαφορία των τελευταίων κυβερνήσεων και τελικά άθελα τους έδωσαν κυβερνητική αυτοδυναμία σε μια από τις πιο βάναυσα αντι-οικολογικές κυβερνήσεις των τελευταίων ετών. Αντιπροσωπευτική δημοκρατία?\nΤο "ανήθικο" πρόβλημα είναι ότι ευνοεί τις παρασκηνιακές διαβουλεύσεις. Κόμματα μπορεί να εμφανιστούν από το πουθενά μόνο και μόνο για να μεγαλώσουν το ποσοστό της αναντιπροσώπευτης ψήφου και να ευνοήσουν έτσι το πρώτο κόμμα ή κόμματα μπορεί να πριμοδοτηθούν με ψήφους, ούτως ώστε να πιάσουν το όριο και να αποδυναμώσουν έτσι το πρώτο κόμμα. Για την πρώτη περίπτωση, έχουμε απτό παράδειγμα την επανενεργοποίηση του κόμματος Παπαθεμελή και δεν χρειάζεται να πούμε περισσότερα. Για τη δεύτερη περίπτωση, ας κάνουμε μια υπόθεση. Ας υποθέσουμε, λοιπόν, ότι το ΠΑΣΟΚ ζούσε σε αυτόν τον κόσμο και είχε πάρει είδηση ότι οι εκλογές ήταν χαμένες εξ αρχής. Θα μπορούσε μέσω ενός ισχυρού κομματικού μηχανισμού (που διαθέτει, άλλωστε) να αφήσει να διαρρεύσουν 150.000 ψήφοι προς τους Οικολόγους, δίνοντας τους έτσι ένα ευπρεπέστατο 3% και εμποδίζοντας με αυτόν τον τρόπο την δυνατότητα δημιουργίας αυτοδύναμης κυβέρνησης. Επικίνδυνα πράγματα.\n2) Η 1 Μαϊου 1958 ήταν μια ιστορική μέρα για την αριστερά στην Ελλάδα. Προκηρύχθηκαν πάλι εκλογές με σύστημα αναλογικό πλειοψηφικής κλίσης (ενισχυμένη αναλογική), όπως είχε γίνει και το 1951 (θέση 11), όμως αυτή τη φορά με μια εξαιρετική έμπνευση του μεγάλου σεφ Κωνσταντίνου Καραμανλή, με την αμέριστη συμπαράσταση του σου-σεφ Σοφοκλή Βενιζέλου.\nΤο μυστικό της μεγάλης επιτυχίας βρίσκεται στην άγρια πριμοδότηση των δυο πρώτων κομμάτων εις βάρος του τρίτου. Σκοπός του παιχνιδιού ήταν να αποδυναμωθεί η ΕΔΑ, η οποία περιλαμβάνει και την εκτός νόμου αριστερά. Όλα βαίνουν καλώς για την ΕΡΕ, η οποία κερδίζει με άνετη πλειοψηφία (41,16% και 171 βουλευτές), αλλά ο Ιωάννης Πασαλίδης κάνει την έκπληξη και η ΕΔΑ βγαίνει δεύτερο κόμμα (για πρώτη και τελευταία φορά η αριστερά βρίσκεται στη θέση της αξιωματικής αντιπολίτευσης) με 24,42% και 79 βουλευτές.\nΟ Σοφοκλής το φυσάει και δεν κρυώνει, αφού έπεσε στην παγίδα που ο ίδιος έστησε και ενώ συγκέντρωσε το εξαιρετικό ποσοστό του 20,67% κατάφερε να εκλέξει μόνο 36 βουλευτές, αποδεικνύοντας ότι η καλή συνταγή θέλει και καλή εκτέλεση, αλλά να έχεις και το νου σου, γιατί αν σου αρπάξει η κατσαρόλα κάηκες πριν καν το πάρεις χαμπάρι.\nΣτις επόμενες τρεις εκλογικές αναμετρήσεις (1961, 1963 και 1964) το εκλογικό σύστημα παρέμεινε ενισχυμένη αναλογική, αυτή τη φορά με μονάχα το πρώτο κόμμα ευνοούμενο (όπως είναι και το φυσιολογικό σε αυτές τις περιπτώσεις), με μια μικρή εξασθένηση της ενίσχυσης του πρώτου κόμματος στις τελευταίες πριν τη δικτατορία εκλογές.\n1) Ταρατατζούμ ταρατατζούμ (Ιαχές πλήθους, καμπάνες χτυπάνε, βεγγαλικά φωτίζουν τον ουρανό). Φτάσαμε στις μεγαλειώδης εκλογές στις 19 Φεβρουαρίου 1956.\nΟι εκλογές που κερδίζουν ανέτως και χωρίς συναγωνισμό το βραβείο "Χρυσός Σκούφος" των εκλογομαγειρείων. Ένα απίστευτο, όσο και μεγαλειώδες, εκλογικό σύστημα που ονομάστηκε "τριφασικό" με εμπνευστή των μέγιστο λάτρη των θεσμών (από εκεί κληρονόμησε τον αντίστοιχο σεβασμό και ο ανηψιός) Κωνσταντίνο Καραμανλή.\nΠοια είναι η συνταγή για το τριφασικό? Παίρνουμε ως βάση το πλειοψηφικό, το οποίο το εφαρμόζουμε απαλά στις περιφέρειες που πλειοψηφεί η ΕΡΕ, προσθέτουμε ελάχιστη ενισχυμένη αναλογική εκεί που υπερτερεί γερά η ΕΡΕ και τέλος πασπαλίζουμε με απλή αναλογική εκεί που υπερτερεί η Δημοκρατική Ένωση.\nΑποτέλεσμα: ΕΡΕ 47,38% και 165 έδρες, Δημοκρατική Ένωση 48,15% και 132 έδρες, τρείς έδρες πηγαίνουν σε ανεξάρτητους βουλευτές και για δεύτερη φορά (πρώτη εσκεμμένα από τον εκλογικό νόμο) έχουμε αυτοδύναμη κυβέρνηση από το δεύτερο κόμμα. Μια από τις πραγματικά μεγάλες στιγμές του Μεγάλου Εθνάρχη (ουγκ).\nΌμως δεν τελειώσαμε εδώ. Έχω υποσχεθεί και αυτό το +1, το οποίο είναι μια εξαιρετική περίπτωση που έδωσε ο θεός και δεν την είδαμε ποτέ να εφαρμόζεται.\nΤο 1954 η κυβέρνηση Παπάγου ψήφισε την αγριότερη μορφή πλειοψηφικού σε ευρεία περιφέρεια. Ουσιαστικά αυτό που έκανε ήταν να διαιρέσει την επικράτεια σε 14 μόνο περιφέρειες. Δυνητικά θα μπορούσε να υπάρξει (με τον κατάλληλο διαχωρισμό των περιφερειών) ακόμα και μονοκομματική βουλή. Φαντάζομαι τη μαγεία ενός τέτοιου εγχειρήματος, το οποίο μοιάζει ακόμα πιο φρικαλέο κι από το τριφασικό.\n1) Τα εκλογικά συστήματα χωρίζονται κατά βάση σε τρείς κατηγορίες.\nα) Πλειοψηφικό σύστηµα. Είναι το σύστηµα, κατά το οποίο σε κάθε εκλογική περιφέρεια εκλέγεται ο συνδυασµός ή ο υποψήφιος που παίρνει την πλειοψηφία των ψήφων. Το σύστηµα αυτό συνδυάζεται τόσο µε τη στενή εκλογική περιφέρεια και ιδίως εκείνη που εκλέγει ένα µόνο βουλευτή (µονοεδρική εκλογική περιφέρεια), όσο και µε την ευρεία εκλογική περιφέρεια που εκλέγει περισσότερους βουλευτές (πολυεδρική εκλογική περιφέρεια). Το πλειοψηφικό δίνει κυβερνήσεις με ευρεία κοινοβουλευτική πλειοψηφία, αλλά κοινοβούλιο με μικρή αντιπροσωπευτικότητα.\nβ) Αναλογικό σύστηµα. Λέγεται το σύστηµα, κατά το οποίο οι έδρες κάθε εκλογικής περιφέρειας κατανέµονται στους συνδυασµούς και τους µεµονωµένους υποψηφίους, οι οποίοι µετέχουν στις εκλογές, ανάλογα µε τις ψήφους που έλαβαν. Το σύστημα αυτό συνδυάζεται μόνο με την ευρεία περιφέρεια. Το αναλογικό σπανίως δίνει αυτοδύναμη κυβέρνηση, αλλά είναι το σύστημα με την ευρύτερη αντιπροσωπευτικότητα.\nγ) Μικτό σύστημα (γνωστό ως ενισχυμένη αναλογική). Πρόκειται για έναν συνδυασμό των δυο προαναφερθέντων συστημάτων. Έχουμε, δηλαδή, ένα σχετικά αναλογικό σύστημα στην επικράτεια και ένα σχετικά πλειοψηφικό σύστημα στην εκάστοτε περιφέρεια. Το σύστημα αυτό συνδυάζεται τόσο με την στενή περιφέρεια, όσο και με την ευρεία. Τα μικτά συστήματα προσπαθούν να επιτύχουν και την ισχυρή κυβέρνηση του πλειοψηφικού, αλλά και την ευρεία ποικιλία πολιτικών σχηματισμών του αναλογικού.\nΚουβάλησε ο s_pablo στις 1:35 π.μ. 23 σχόλια:\nΟι πέτρες μου: πολιτική\nΣήμερα το πρωί, στο καφενείο που συνηθίζω να πίνω το καφεδάκι μου, εμφανίζεται χαμογελαστός ένας από τους τακτικούς πελάτες, κρατώντας ένα χαρτάκι στα χέρια του. Δυο φίλοι άρχισαν τα πειράγματα κι ενώ προσπαθούσα να καταλάβω, μου δίνει το χαρτί που κρατούσε και βλέπω αυτό:\nΉξερα για την ύπαρξη των Streetpanthers, ήξερα κι ότι υπήρχαν εδώ στο Ρέθυμνο 2-3 που έκαναν αυτή τη δουλειά, αλλά δεν το είχα ξαναδεί live.\nΑφού τελείωσε η καζούρα και τα γελάκια, ρώτησα το΄"θύμα" αν τον είχε ενοχλήσει. Γελώντας μου απάντησε ότι εκεί που είχε παρκάρει καλά του έκαναν και ήταν όντως γάιδαρος. Τώρα θα προσπαθεί να είναι πιο προσεκτικός και να ψάχνει λίγο περισσότερο για θέση παρκαρίσματος.\nΌντως αν το καλοσκεφτούμε είναι ένας ωραίος τρόπος να την πεις στον άλλον με χιούμορ, χωρίς ηλίθιους τσακωμούς. Βέβαια δεν ξέρω αν κάποιοι σαν τον γάιδαρο του μήνα Ιουνίου\nθα φιλοτιμηθούν την επόμενη φορά να κάνουν μια βόλτα παραπάνω, η αν ο κύριος με το παπάκι\nθα το ξανασκεφτεί πριν πιάσει με το τεράστιο όχημα του μια ολόκληρη αναπηρική θέση πάρκινγκ, αλλά τουλάχιστον κάποιοι από εμάς κάνουν μια ενεργή προσπάθεια για να καλυτερεύσουν τη ζωή στις πόλεις μας και τους αξίζει ένα μπράβο.\nΥ.Γ. Επειδή έχω κάποια μικρή γνώση των τιμών εκτύπωσης, μπορώ να βεβαιώσω ότι το κόστος των αυτοκολλήτων είναι μικρό και περίπτωση λαμογιάς δεν φαίνεται να υπάρχει. Ευτυχώς!!!\nΚουβάλησε ο s_pablo στις 4:13 π.μ. 3 σχόλια:\nΟι πέτρες μου: ανθρώπινα δικαιώματα\nΑναζητώντας το χαμένο ποστ\nΤις τελευταίες μέρες έχουν συμβεί κοσμοϊστορικά γεγονότα.\nNίκησε ο Ολυμπιακός στας Ευρώπας, η Πασοκική διαμάχη μαίνεται αμείωτη, η κυβέρνηση παίρνει πίσω όσα υποσχέθηκε πριν τις εκλογές του... 2004 και η μεγάλη κυβερνητική παράταξη παρουσίασε το πρώτο της ρήγμα ονόματι Καράογλου (κάτι πρέπει να κάνουν στη ΝΔ με τους βορειοελλαδίτες που το όνομα τους αρχίζει από Κ, δεν μπορεί να είναι σύμπτωση), τα αμερικανά αναγνώρισαν τη γενοκτονία των Αρμενίων, ο Χριστόδουλος είναι στα τελευταία του και οι γιατροί ήδη κανιβαλίζουν το πτώμα του και μέσα σε όλα αυτά διάβασα και μια ενδιαφέρουσα ιστορία για το σύστημα υγείας στην Κούβα (παρεμπιπτόντως σήμερα βγαίνει στις αίθουσες και το Sicko, ενώ αναμένεται και το αντι-Sicko που τα χώνει στον Moore).\nΈλα όμως που αυτό που τώρα μου συμβαίνει (μέγας Τζορντανέλι) με έχει ρίξει στο καναβάτσο και δεν μπορώ να πιάσω ούτε την λευκή πετσέτα...\nΓια να μην πολυλογώ, εδώ και δέκα μέρες περίπου, έπιασα "κανονική" δουλειά, όπερ εστί δουλειά πρωινή (9 to 5 τρόπον τινά). Σιγά τα ωά και δεν είμαι κι ο πρώτος. Ταυτοχρόνως, όμως, διατηρώ και τη νυχτερινή μου δουλειά, το οποίο σημαίνει ότι δουλεύω συνεχώς από τις 23:30 έως τις 16:00 της επομένης. Φαγάκι, μπανάκι (αν προκάμω ο βρωμιάρης) και ύπνος για κανά πεντάωρο, αν είμαι τυχερός.\nΟμολογώ ότι η νυχτερινή δουλειά είναι χαλαρή και μου επιτρέπει πρόσβαση σε υπολογιστή και απεριόριστο χρόνο για γράψιμο, αλλά οι ρυθμοί των τελευταίων ημερών μου έχουν κάνει το μυαλό πουρέ και μπορώ να ασχοληθώ μόνο με την αβάσταχτη ελαφρότητα του ποδοσφαίρου, οπότε βγάζω το άχτι μου στο blog της gatti, αφού έχω ορκιστεί ότι για μπάλα στο δικό μου blog δεν θα γράψω ποτέ.\nΣήμερα ύπνο δεν έχω (τι άθλια έκφραση 5 το απόγευμα) και είπα να ασχοληθώ λίγο με το μπλογκάκι μου, αλλά...\nΛέω να κάνω υπομονή για μια βδομάδα ακόμη (τότε τελειώνει η νυχτερινή) κι αν καταφέρω κανένα βραδάκι να συγκροτήσω μια ολοκληρωμένη σκέψη, χωρίς να αρχίσω να βλέπω, πράσινες, κόκκινες και κίτρινες πεταλούδες, να ποστάρω επιτέλους (αυτό με την Κούβα και τον δολοφόνο του Γκεβάρα με έχει εξιτάρει). Άσε που οραματίζομαι ένα αύριο λίγο πιο δραστήριο και ευχάριστο για μένα και έχω βαλθεί να το οργανώσω.\nΤέλος πάντων, λέω να πάω για ύπνο τώρα...\nΚουβάλησε ο s_pablo στις 4:46 μ.μ. 10 σχόλια:\nΟι πέτρες μου: σκόρπιες σκέψεις\n14+1 Εκλογικά Συστήματα (ή Πως να Εξαθλιώσετε την ...


Πάρκα του κέντρου, μικρά αλλά μοναδικά | Η ΚΑΘΗΜΕΡΙΝΗ\nΟ λόφος του Στρέφη βρίσκεται στην καρδιά της πόλης, ανάμεσα στις οδούς Πουλχερίας, Ειρήνης Αθηναίας, Εμμ. Μπενάκη και Ανεξαρτησίας (φωτογραφίες ΝΙΚΟΣ ΚΟΚΚΑΛΙΑΣ).\nΕπειτα από ένα άτυπο διαδικτυακό γκάλοπ, στο οποίο συμμετείχαν φίλοι που μεγάλωσαν, ζουν ή δουλεύουν στη γειτονιά, κατέληξα στο συμπέρασμα ότι το πιο ταιριαστό όνομα για την περιοχή – αφετηρία της διαδρομής μας είναι τα Παναθήναια. Ελαφρώς παλιομοδίτικο τοπωνύμιο, συνεχίζει να χρησιμοποιείται μέχρι σήμερα, αποτίνοντας φόρο τιμής στον παλιό ομώνυμο κινηματογράφο της Χαρ. Τρικούπη που αγαπήθηκε όσο λίγοι από τους Αθηναίους. Καρδιά των Παναθηναίων είναι η πλατεία Αργεντινής Δημοκρατίας (πρώην Κυκλοβόρου), κατά μήκος της Λ. Αλεξάνδρας, που περικλείεται από τις οδούς Χαρ. Τρικούπη και Λασκάρεως.\nΑνηφορίζοντας τα σκαλάκια προς τον λόφο του Στρέφη.\nΤην αγαπάω πολύ αυτή την πλατεία. Βλέποντάς τη σκέφτομαι ότι συνδυάζει την ευρωπαϊκή «κανονικότητα» με την αθηναϊκή παραξενιά. Από τη μία το σχήμα της είναι παράταιρο, σαν να πήρε κάποιος μια μακρόστενη φέτα πρασίνου και να την επικόλλησε στην Αλεξάνδρας. Από την άλλη, η ατμόσφαιρά της, τα ψηλά φυλλοβόλα δέντρα, οι θάμνοι με την τετραγωνισμένη κόμη, οι φανοστάτες, τα σκουροπράσινα παγκάκια, τα διακριτικά μονοπάτια, οι κάδοι σκουπιδιών με το ενσωματωμένο τασάκι για να μην πετάνε οι καπνιστές τα τσιγάρα τους κάτω, της δίνουν μια πολύ προσεγμένη εικόνα. Το όλον συμπληρώνουν η προτομή του απελευθερωτή της Αργεντινής, στρατηγού José de San Martin και ένα μαρμάρινο σιντριβάνι με δελφίνια, όστρακα και σγουρομάλλικα αγόρια με κοχύλια.\nΑτμόσφαιρα μιας άλλης εποχής στα παλιά κτίρια της οδού Μαυρομιχάλη.\nΠροχωρώ προς τη Φαναριωτών και στρίβω δεξιά στη Μαυρομιχάλη, όπου επιβιώνει μέχρι σήμερα ένα φοβερό σύμπλεγμα δύο σχεδόν ίδιων κτιρίων, το ένα πολύχρωμο και το άλλο μουντό. Χρυσοκίτρινες διακοσμητικές φιγούρες και πράσινα σταφύλια στο μπαλκόνι του πρώτου, γκρίζες φιγούρες, γκρίζα σταφύλια στα μπαλκόνια του δεύτερου. Από τη Μαυρομιχάλη στρίβω δεξιά στην Ισαύρων, ανεβαίνω τα σκαλάκια και φτάνω στον λόφο του Στρέφη, τον λόφο των λόφων, που συνδυάζει το αστικό, το μεσοαστικό και το επαναστατικό στοιχείο όπως κανένας άλλος. Οι βαριές πάλαι ποτέ περιποιημένες μονοκατοικίες συνυπάρχουν με τις πολυκατοικίες με τα απλωμένα πετσετάκια, την ίδια στιγμή που ο τόπος είναι γεμάτος γκράφιτι και συνθήματα για την ουτοπία, την οικολογία και την ΑΕΚ. Πραγματικά ιδιαίτερος ο λόφος του Στρέφη, όχι μόνον γιατί αποτελεί τόπο όπου συναντιούνται οι κεντρομόλες με τις φυγόκεντρες κοινωνικές δυνάμεις, δηλαδή η καθεστηκυία τάξη με την αντίδραση, αλλά και γιατί λόγω στρατηγικού σημείου και μικρού μεγέθους, είναι ένα με την πόλη.\nΤο σιντριβάνι της πλατείας Αργεντινής Δημοκρατίας.\nΚαι επειδή είναι ένας αμιγώς αστικός και όχι εξοχικός λόφος, έχει τους λεκέδες του, κατά τόπους αρκετά σκουπίδια, έναν παρατημένο ξεριζωμένο κορμό κ.ο.κ. Ανηφορίζοντας τα χωμάτινα μονοπάτια και το πλακόστρωτο, μέσα στα πεύκα και τα κυπαρίσσια, θυμάμαι όσα είχα διαβάσει για την ιστορία του λόφου, ο οποίος παλιά λειτουργούσε ως λατομείο πηλού και τροφοδοτούσε με πιθάρια τα Πιθαράδικα και με πινακωτές τα Πινακωτά, όπως ονομάζονταν οι γύρω περιοχές. Ανήκε, λέγεται, στην οικογένεια Στρέφη και ο αστικός μύθος θέλει την κυρία Στρέφη, σύζυγο του αδελφού του ιδιοκτήτη του λατομείου, να δυσανασχετεί από τη σκόνη, με αποτέλεσμα ο τόπος να δενδροφυτευτεί. Στην αρχαιότητα ο λόφος του Στρέφη πιθανώς να ονομαζόταν Αγχεσμός (υπάρχει μαρτυρία για χαραγμένη επιγραφή «Διός Αγχεσμίου»). Σε κάθε περίπτωση, από την κορυφή του φαίνεται πανοραμικά η Αθήνα, ο γειτονικός Λυκαβηττός και φυσικά η Ακρόπολη, την οποία μπορείς να απολαύσεις ολόκληρη, χωρίς καμία οπτική παραφωνία ανάμεσά σας.\nΟι δικυκλιστές πάντα στις επάλξεις.\nΥστερα από έναν κυκλικό περίπατο, περνώντας και από το πέτρινο θεατράκι, βγαίνω στην οδό Ανεξαρτησίας (εκεί όπου βρίσκεται το γήπεδο του μπάσκετ), κατεβαίνω τα σκαλάκια της Δρυάδων, στρίβω δεξιά στην Καλλιδρομίου, αριστερά στη Δεληγιάννη, η οποία γίνεται Βασ. Ηρακλείου όταν φτάνω στο τρίτο και τελευταίο πάρκο της διαδρομής, αυτό του Εθνικού Αρχαιολογικού Μουσείου. Εδώ, στον πρόσφατα αναπλασμένο κήπο ενός από τα πιο συναρπαστικά μουσεία του κόσμου, μπροστά στη βαβούρα της Πατησίων, ανάμεσα σε νευρικά περιστέρια, τελειώνει η βόλτα που συνέδεε τρία μικρομεσαία πάρκα της Αθήνας. Αν κοιτάξετε τον χάρτη θα δείτε ότι υποσκελίζονται από άλλους δύο πολύ μεγαλύτερους χώρους πρασίνου, τον Λυκαβηττό και το Πεδίον του Αρεως. Δεν έχει καμία σημασία, όμως. Παναθήναια – λόφος του Στρέφη και κήπος του ΕΑΜ μπορεί να υστερούν λίγο σε μέγεθος, αλλά αν συνδυαστούν είναι δυναμίτες.\nΛωτοί, αμυγδαλιές και αμπέλια στον κήπο του Aρχαιολογικού Μουσείου\nΟ ανανεωμένος κήπος του ΕΑΜ.\nΔεν πάει πολύς καιρός απ’ όταν ο κήπος του Εθνικού Αρχαιολογικού Μουσείου, έκτασης περίπου 10 στρεμμάτων, αναπλάστηκε και παραδόθηκε στο κοινό (τα εγκαίνια έγιναν τον περασμένο Ιούλιο). Η συγκυρία της πανδημίας δεν ήταν ευνοϊκή, όταν όμως τα μέτρα αρθούν, αξίζει να τον επισκεφθείτε. Ο κ. Αντώνης Σκορδίλης, διδάκτωρ βοτανικής του Πανεπιστημίου Αθηνών και διευθύνων σύμβουλος της εταιρείας αρχιτεκτονικής τοπίου Ecoscapes, που ανέλαβε το έργο, μας εξηγεί τη φιλοσοφία πίσω από την ανάπλαση. «Εγινε μία μελέτη, που στη συνέχεια υλοποιήθηκε με χορηγό την εταιρεία Japan Tobacco International, με σκοπό να διευρυνθεί η μουσειακή εμπειρία των επισκεπτών. Η ελληνική φύση έχει μείνει σε μεγάλο βαθμό αναλλοίωτη από τα αρχαία χρόνια, τα ίδια φυτά που τραγουδήθηκαν στα έπη του Ομήρου εξακολουθούμε να βλέπουμε και σήμερα. Και επειδή αυτά τα φυτά δεν έχουν ιδιαίτερη εκπροσώπηση στο αστικό πράσινο, αποφασίσαμε ότι αξίζει τον κόπο να εισαχθούν. Στη μία από τις δύο μεγάλες κυκλικές ροτόντες δημιουργήθηκε ένας λόφος όπου φυτεύτηκε μία υπεραιωνόβια ελιά ηλικίας περίπου 1.300 ετών». Το δέντρο προέρχεται από την Αρκαδία, κόπηκε λόγω διάνοιξης δρόμου και διατηρήθηκε σε φυτώριο. «Γύρω από την ελιά φυτεύτηκαν μεσογειακοί θάμνοι, ακολουθώντας τη χάραξη της χρυσής τομής των αρχαίων Ελλήνων».\nΟι βοτανικές συλλογές περιλαμβάνουν τουλάχιστον 100 είδη φυτών, «ρίγανη, δίκταμο, θυμάρια, ασφάκες, πάρα πολλά είδη υδροχαρών φυτών τα οποία έχουν συνδεθεί με νύμφες που βρίσκονταν στα ρυάκια και στα ποτάμια». Και άλλα που κρύβουν πίσω τους πιο σκοτεινές πτυχές της ελληνικής μυθολογίας, όπως «ο νάρθηκας, το φυτό με το οποίο μετέφερε ο Προμηθέας τη φωτιά από τους θεούς στους ανθρώπους». Πολύ ενδιαφέρον έχει επίσης η επιλογή που έγινε στην περιμετρική ζώνη του κήπου «όπου χρησιμοποιήσαμε πληθώρα μεσογειακών φυτών ώστε να φτιάξουμε ένα τοπίο που να προσομοιάζει σε αυτό που οι πρώτοι Ευρωπαίοι περιηγητές ονόμασαν Arcadian landscape». Ενας φόρος τιμής στο αρκαδικό ιδεώδες, με άλλα λόγια, το οποίο ανασυστάθηκε μέσα από πολλά καρποφόρα είδη, «λωτούς, αμυγδαλιές και αμπέλια».\nMε στάσεις για φωτογραφίες / εξερεύνηση στον λόφο Στρέφη διαρκεί περίπου 45 λεπτά (5.000 βήματα).\nΤιμώντας το τοπωνύμιο της περιοχής, περάστε από το ψητοπωλείο Παναθήναια, στο πίσω μέρος της πλατείας Αργεντινής Δημοκρατίας (Ζωναρά 20), για ένα περιποιημένο σουβλάκι.


Παναθηναϊκός: Την Δευτέρα στην Αθήνα ο Καρλίτος | ShootandGoal\nΛίγο πριν τις έξι το απόγευμα της Δευτέρας (27/1) αναμένεται στην Αθήνα ο Καρλίτος. Ο έμπειρος επιθετικός που θα αποκτηθεί από τον Παναθηναϊκό ενόψει καλοκαιριού θα έρθει με πτήση από τη Μαδρίτη η οποία αναμένεται να προσγειωθεί στο “Ελ. Βενιζέλος” στις 5.50μ.μ.\nΟ Καρλίτος θα περάσει από ιατρικές εξετάσεις και εργομετρικά τεστ και αν όλα πάνε καλά θα υπογράψει την Τρίτη το συμβόλαιο του και θα ανακοινωθεί.\nΌπως έχουμε σημειώσει ο έμπειρος στράικερ υπολογίζεται για το καλοκαίρι αλλά το πιθανότερο είναι πως θα ενταχθεί από τώρα στις προπονήσεις της ομάδας για να μάθει τους συμπαίκτες του και να είναι πανέτοιμος το καλοκαίρι.


Ελληνικη Math Trade Μαρτιου 2018 | GrEEK Guild Retro | BoardGameGeek\nSubject: Ελληνικη Math Trade Μαρτιου 2018\nΠαιδιά, μετά από επικοινωνία με μεηλ που είχα με τον Βούλγαρο, καταλήξαμε να μην συμμετέχει τελικά. Δεν επιθυμεί να καλύψει κόστη αλλά είχε στο μυαλό του μια λύση που ενδέχεται να φέρει αδιευκρινιστα πρόβληματα καθώς δεν είναι δοκιμασμένη. Εάν χρησιμοποιηθει σε ανταλλαγές εκτός trade η λύση που προτείνει και πιστοποιηθεί από γνωστό σε εμάς χρήστη και από επαρχία, τότε θα συμμετέχει στην επόμενη.\nΈνα παλικάρι εδώ μέσα έβαλε κάτι σοβαρό και τον διώξατε\nΤι ειχε βαλει;;\nDoom (νέα έκδοση) και Arkham Horror LCG core set, τα δύο που θυμάμαι εκ μνήμης.\nDoom νεα εκδοση...Αυτο ειναι πιο unbalance και πιο random κι απο το παλιο δυστυχως...Κριμα γιατι ειχε πολυ καλες προδιαγραφες...\nLast edited Sun Apr 8, 2018 9:21 pm (Total Number of Edits: 1)\nPosted Sun Apr 8, 2018 9:20 pm\nΘυμίζω να μην χρησιμοποιείτε τους αριθμούς της λίστας για κανέναν μνημονικό σκοπό. Πιθανότατα θα αλλάξουν έως το τέλος της ημέρας γιατί θα αφαιρεθούν αντικείμενα.\nPosted Mon Apr 9, 2018 11:12 am\nΒΡΙΣΚΟΜΑΣΤΕ ΣΤΟ ΒΗΜΑ 2 - ΜΠΟΡΕΙΤΕ ΝΑ ΔΗΛΩΝΕΤΕ ΑΝΤΑΛΛΑΓΕΣ\nΗ διορία για τη geeklist έχει παρέλθει αλλά το subscription βαράει ακόμη. Καλό είναι να σεβόμαστε τους κανόνες για να μην τιναχθεί η trade στον αέρα...\nPosted Tue Apr 10, 2018 7:36 am\nΌλα τα edits και οι καταχωρήσεις είναι εντός προθεσμίας. Για την ακρίβεια η τελευταία καταχώρηση είναι δική μου στις 8:59!\nΜήπως αναφέρεσαι σε comments που γίνονται? Τα σχόλια μπορούν να γίνουν και μετά το τέλος της διορίας. Δεν απαγορεύονται.\nLast edited Tue Apr 10, 2018 9:57 am (Total Number of Edits: 1)\nPosted Tue Apr 10, 2018 9:57 am\nΕμένα μου αναφέρει κυρίως comments αλλά και κάποια geek items. Βέβαια δεν κάθομαι να σκανάρω όλες τις σελίδες, ούτε μπορώ να ξέρω τι αλλαγές μπορεί να έχει μια καταχώριση, μπορεί απλά να είναι μια ενημέρωση πάνω σε διευκρίνιση που ζητήθηκε. Παρ' όλα αυτά ο κανόνας λέει να μη γίνονται edits.\nPosted Tue Apr 10, 2018 10:33 am\nΑποκλειεται να συμβαινει αυτο που λες Μιχαλη γιατι ο Μπεης εχει κλειδωσει τη λιστα απο χθες. Σχολια μπορουν να γινονται αλλα αυτο δεν επηρεαζει καπως.\nΤότε μάλλον τρελάθηκαν τα subscriptions μου, ή βαράνε μαζί με τα comments τους.\nPosted Tue Apr 10, 2018 12:09 pm\nPatron Badge for 2012, 2014, 2018 through 2019\nΌταν κάνεις subscribe σε ολόκληρη τη geeklist, βαράει το subscription όταν γίνεται comment,new enty ή edit σε παλαιότερο entry.\nΑυτό που πιθανώς συμβαίνει εδώ είναι πως τα subscription notices απενεργοποιούνται μόνο όταν δεις την σελίδα στην οποία αναφέρονται.\nΈστω ότι έχεις 5 subscription notices, 3 entries και 2 comments.\nΑν τα 2 subscription entries ειναι στη σελίδα 24 και το ένα entry και τα 2 comments στη σελίδα 26, κλικάροντας στο link θα σε πάει στην πιο πρόσφατη χρονικά καταχώρηση (έστω στην σελίδα 26) . Αυτό σημαίνει ότι το noticifation σου θα "ανανεωθεί" στα 2 entries στη σελίδα 24 (αφού βγήκαν μόνο της σελίδας 26).\nΣε μια geeklist λοιπόν τόσης έκτασης, αν δεν το καθαρίσεις όλο, θα σου βγαίνουν και όλα τα προηγούμενα notification που δεν καθάρισες, ενώ δεν είναι "καινούργια".\nPosted Tue Apr 10, 2018 2:41 pm\nεπίσης (ενημερωτικα) αν αφήσεις παρα πολύ καιρό ένα subscription (ή x subscriptions αλλά από το ίδιο thread), και δεν προστεθούν (προφανως) άλλα καινούρια σε αυτό,\nτο σύστημα σου τα σβήνει αυτόματα από τη λίστα των subscriptions σου\n(νομίζω μου έχει γίνει κ σε μένα αυτο κάποια φορά).\nΔεν είμαι 100% σίγουρος για το ακριβές χρονικό διάστημα, αλλα νομίζω ήταν 2-3 μήνες μετά.\nLast edited Tue Apr 10, 2018 4:20 pm (Total Number of Edits: 1)\nμην ανησυχείς. Όσο κ να προσπαθήσει κάποιος χρήστης, έχω κλειδώσει τη λίστα και αλλαγές δεν μπορούν να γίνουν, όπως ακριβώς εξήγησε ο vradipous. Η προθεσμία λήγει όταν ανακοινωθεί η φάση δύο εδώ, καμιά φορά υπάρχει και παράταση. Δεν υπάρχουν εκπροθεσμα edits ή προσθήκες, γιατί η λήξη της προθεσμίας είναι όταν κλειδώνω εγώ τη λίστα. Πριν από αυτό, όλα θεωρούνται εμπροθεσμα. Πριν κλειδωθεί η λίστα, δεν μπορείς να δηλώσεις wants. Τα subscription σου βαράνε για άγνωστο λόγο που καλό είναι να μην ψαξουμε.\nLast edited Wed Apr 11, 2018 11:33 am (Total Number of Edits: 1)\nPosted Wed Apr 11, 2018 11:32 am\nΈχω αποστείλει παράκληση σε όλους τους χρήστες που δεν έχω τα στοιχεία τους να μου τα στειλουν. Η συμμετοχή στην trade συνεπάγεται αυτομάτως την υποχρέωση να κοινοποιήσετε την διεύθυνση το ονοματεπώνυμο και το τηλέφωνο σας σε όλους τους άγνωστους με τους οποίους θα σας τύχει συναλλαγή και στον διοργανωτή (αλλιώς ρε παιδιά που θα σας ταχυδρομησουν το παιχνίδι; Στο υπερπέραν;; ή θα κανονίσετε συνάντηση χέρι χέρι με άτομο που μένει σε άλλη πόλη; )\nLast edited Thu Apr 12, 2018 7:15 am (Total Number of Edits: 3)\nPosted Thu Apr 12, 2018 7:13 am\nΠολυ ησυχια ρε παιδια. Μιληστε ! Τοσο κουρασμενοι απο το Hellcon ?\nPosted Sat Apr 14, 2018 10:51 pm\nΕστειλα το κατωθι μηνυμα σε οποιονδηποτε νεο χρηστη αρνηθηκε εδω και μερες να μου γνωστοποιησει τα στοιχεια του και εχει και trade rating 0\nαν δεν μου στειλεις αμεσως τα στοιχεια σου, εισαι εκτος trade εχοντας παραβει τουλαχιστον τρεις ορους της trade:\n2)δεν εχεις στειλει στοιχεια\n3)δεν εχεις διαβασει τους ορους\nχιλια συγνωμη για αυτο αλλα ειναι αναγκαστικο για την διασφαλιση των συναλλαγων της trade.\nπαρακαλω απαντησε σε αυτο το μηνυμα.\nο λογος αυτης της επιμονης ειναι οτι υπαρχει χρηστης που καθυστερουσε πανω απο χρονο να στειλει τα παιχνιδια που οφειλε και δεινοπαθησαμε να βρουμε τα στοιχεια του, και επιπλεον υπαρχει χρηστης που οφειλει σε μενα παιχνιδι απο προηγουμενη trade με τον οποιο ειμαστε ακομα σε συνεννοηση.\nLast edited Mon Apr 16, 2018 3:33 pm (Total Number of Edits: 2)\nPosted Mon Apr 16, 2018 1:06 pm\nέτσι, εγκυκλοπεδικά, και χωρίς να με ενδιαφέρουν τα ονόματα, οι λόγοι (που ισχυρίστηκαν) για αυτην την καθυστέρηση, ποιοι ήταν;\nΚαλά κάνεις και ζητάς πάντως στοιχεία. Τώρα που το ξέρω, θα μπορώ άνετα να διαφημίζω στο fb group την μαθ τρέηντ αφού όλοι οσοι θα ερθουν εδώ θα περάσουν ένα 'face control' απο εσένα. Εκτός αν δεν επιθυμείς κάτι τέτοιο.\nΕπίσης, πως διασφαλίζεις οτι παίρνεις αληθή στοιχεία;\nPosted Mon Apr 16, 2018 6:19 pm\nΔεν χρειαζεται καν επιμονη εκ μερους σου Δημητρη, οποιος παρει μνμ και δεν απαντησει, αυτοματως εκτος και ας παρει μερος στην επομενη.\nPosted Mon Apr 16, 2018 6:41 pm\nΔΕΝ το διασφαλιζω.\nαπλως ειναι ενα βημα παραπανω απο το τιποτα.\nΕχω ποσταρει τα αποτελεσματα αλλά υπαρχει ενας χρηστης που θα πρεπει να εξαιρεθει γιατι ειναι εντος των αποτελεσματων και ακομα δεν μου εχει δωσει τα στοιχεια του.\nΑν δεν μου απαντησει εως αυριο το μεσημερι, θα πρεπει να ξανατρεξω τα αποτελεσματα αφαιρωντας manually τα wants του.\nΤΑ ΑΠΟΤΕΛΕΣΜΑΤΑ ΑΥΤΑ ΕΙΝΑΙ ΠΡΟΣΩΡΙΝΑ ΚΑΙ ΠΙΘΑΝΟΤΑΤΑ ΘΑ ΑΛΛΑΞΟΥΝ.\nLast edited Mon Apr 16, 2018 7:29 pm (Total Number of Edits: 1)\nαπλα δεν μου απαντησαν στα μηνυματα μου.\nΜιμη δε μας λες ποιος είναι; Μπορεί να είναι γνωστός κάποιου και να τον ειδοποιησουμε.\nΔημήτρη η "περίεργη"λίστα αποτελεσμάτων που την βλέπουμε; εκείνη την ακαταλαβιστικη εννοώ...\nPosted Mon Apr 16, 2018 8:33 pm\nΤα pending results είναι εδώ:\nPosted Mon Apr 16, 2018 8:58 pm\nΗ trade θα επαναληφθεί. Υπάρχει χρήστης που διαμαρτυρήθηκε για λάθος περιγραφή και επιπλέον υπάρχει άλλος χρήστης που αρνείται να δώσει στοιχεία. Δεν μπορώ να τον κατονομάσω δημόσια, αλλά είναι εύκολο να καταλάβετε ποιος είναι. Είναι ο μόνος χρήστης με αποτέλεσματα που συμμετέχει πρώτη φορά και δεν τον γνωρίζει κανείς.\nΩς έτερος λόγος rerun είναι ότι υπάρχει χρήστης που έλαβε γερμανικό παιχνίδι με κείμενο το οποίο ειχε αναφερθεί αλλά δεν είχε γραφεί με bold. Είναι λαθος του ιδιου που δεν το πρόσεξε, αλλά έχω παρακαλέσει να αναφέρετε με bold γράμματα οποιονδήποτε λόγο μειώνει την αξία ενός παιχνιδιού.\nΤα αποτελέσματα θα είναι δυστυχώς λιγότερα την δεύτερη φορά. Αυτό δεν είναι κάτι που μπορει να αποφευχθει καθώς δεν βάζω χρήστη μέσα στην trade ο οποίος δεν επικοινωνεί ούτε καν με τον διοργανωτή.\nLast edited Tue Apr 17, 2018 9:58 am (Total Number of Edits: 2)


Ολυμπιακός: Όταν ο Πρίντεζης έγινε… Άγιος Γεώργιος [vid] | ebasket.gr\nΚεντρική Basket League Ολυμπιακός Ολυμπιακός: Όταν ο Πρίντεζης έγινε… Άγιος Γεώργιος [vid]\nΔημοσίευση στις 23/04 11:57\nΟ Γιώργος Πρίντεζης έχει συνδέσει το όνομα του με μερικές από τις μεγαλύτερες επιτυχίες στην ιστορία του Ολυμπιακού. Σαν σήμερα πριν από έξι χρόνια ο υπαρχηγός των ερυθρολεύκων πέτυχε ένα από τα μεγαλύτερα καλάθια της καριέρας του και έστειλε την ομάδα του Πειραιά στο Final Four.\nΟ Ολυμπιακός έκανε break στην έδρα της Μπαρτσελόνα και με τη νίκη του στο ΣΕΦ προηγήθηκε με 2-1 στη σειρά. Στο τέταρτο παιχνίδι έγινε ένα επικό ματς, που θα θυμούνται για πάντα οι ερυθρόλευκοι, αλλά και οι… Καταλανοί.\nΟ Ναβάρο είχε φέρει το ματς στα ίσια με 1/2 βολές και όλα θα κρινόντουσαν στα τελευταία δευτερόλεπτα, με τους ερυθρόλευκους να έχουν την κατοχή. Τελικά, ο Πρίντεζης βρέθηκε μόνος του στο τρίποντο και με ένα μεγάλο καλάθι έδωσε τη νίκη στους Πειραιώτες και τους έστειλε στο Final Four.\nΘυμηθείτε τα συγκλονιστικά τελευταία λεπτά:\nΠροηγούμενο Τα αθλητικά πρωτοσέλιδα της ημέρας 23/4\nΕπόμενο Μπάγερν Μονάχου: Ο Τρινκιέρι αποβλήθηκε για έκτη φορά φέτος


Η Συμμαχία Πολιτών τίμησε της γυναίκες. - Diogenis Press\nHome ΚΟΡΙΝΘΙΑ Η Συμμαχία Πολιτών τίμησε της γυναίκες.\nΗ Συμμαχία Πολιτών τίμησε της γυναίκες.\ndiogeditor 1:01 μ.μ. ΚΟΡΙΝΘΙΑ,\nΣτην κατάμεστη αίθουσα του Δημοτικού θεάτρου στην Κόρινθο η Συμμαχία Πολιτών και ο υποψήφιος δήμαρχος Βασίλης Νανόπουλος τίμησαν τις γυναίκες την Παρασκευή 8 Μαρτίου ημέρα που έχει καθιερωθεί ως παγκόσμια ημέρα της γυναίκας .\nΜε την συγκινητική τους παρουσία ωστόσο το βράδυ της Παρασκευής στο Δημοτικό Θέατρο Κορίνθου, τίμησαν και εκείνες τη "Συμμαχία Πολιτών" και τον Επικεφαλής της Βασίλη Νανόπουλο. Το αμφιθέατρο ασφυκτικά γεμάτο! Το επίπεδο της διοργάνωσης και το κλίμα εξαιρετικό .Μίλησαν πέντε άντρες, ο Αρχιμανδρίτης Άνθιμος, ο πλαστικός χειρουργός Απόστολος Μανδρέκας , ο σεφ της ελληνικής γαστρονομίας Κωνσταντίνος Βασάλος και ο Βασίλης Νανόπουλος ενώ το συντονισμό είχε ο δικηγόρος Θάνος Βασιλείου\nΟ Βασιλης Νανοπουλος έλαβε θερμότατο χειροκρότημα όταν δεσμεύτηκε ότι εφόσον με την ψήφο τους είναι ο επόμενος Δήμαρχος της Κορίνθου;\nΣε όλες τις υποψήφιες, λόγω της ημέρας, δόθηκε μια όμορφη ανθοδέσμη, ενώ όλες οι γυναίκες που βρέθηκαν στο θέατρο κατά την είσοδο τους σε αυτό, δέχτηκαν από την οικοδεσπότη της βραδιάς μια ροζ τουλίπα ως ελάχιστη ένδειξη καλωσορίσματος και αγάπης. Άλλωστε όπως ο ίδιος εκ βήματος είπε κλείνοντας το λόγο του "Οι γυναίκες αγωνίστηκαν για δεκαετίες με το σύνθημα ένα ψωμί και ένα λουλούδι. Το ψωμί συμβολικά ζητώντας στοιχειώδη διαβίωση και το λουλούδι ως ένδειξη αγάπης".\nΤο βίντεο της εκδήλωσης είναι στο σύνδεσμο


Αθλητικά φανελάκια από τον Ορειβατικό Σύλλογο Κορίνθου - KR NEWS\nΑρχική/Κορινθία/Αθλητικά φανελάκια από τον Ορειβατικό Σύλλογο Κορίνθου\nΑθλητικά φανελάκια από τον Ορειβατικό Σύλλογο Κορίνθου\nΤο Δ.Σ. του ΕΟΣ Κορίνθου ενημερώνει τα μέλη του ότι σε συνεργασία με την εταιρία αθλητικών ειδών luanvi έχει φροντίσει για την προμήθεια κοντομάνικου και μακρυμάνικο τεχνικού t-shirt με στάμπα το σήμα του Συλλόγου και το σύνθημα save ziria.\nΤο μπλουζάκι θα είναι σε χρώμα γαλάζιο και μαύρο για τους άντρες, φούξια και γαλάζιο για τις γυναίκες όπως φαίνεται στις φωτογραφίες. Επίσης υπάρχουν διαθέσιμα παιδικά νούμερα από 8-12 ετών σε γαλάζιο και φούξια. Όσοι λοιπόν θέλουν να παραγγείλουν ή να δοκιμάσουν κάποιο δείγμα από τα μπλουζάκια, μπορούν να επικοινωνήσουν με την έφορο υλικών Μαρία Χατζηγεωργίου (τηλ. 6940839160) μέχρι την Κυριακή, 21 Νοεμβρίου ώστε να προμηθευτούν το επιθυμητό μέγεθος, χρώμα, τύπο t -shirt που επιθυμούν.\n• Τεχνικό t-shirt σε εξαιρετικά λεπτό quick dry ύφασμα, υψηλής ελαστικότητας.\n• Ραμμένο με ειδική τεχνική (flatlock) που αποτρέπει τον ερεθισμό του δέρματος.\n• Ειδική επεξεργασία για την αποφυγή δυσάρεστων οσμών.\n• Ιδανικό για έντονη αθλητική άσκηση, running, tennis, προπόνηση ομαδικών αθλημάτων.\nΕξόρμηση στο Σαραντάπηχο ετοιμάζει ο Ορειβατικός Σύλλογος Κορίνθου\nΠροχωρούν οι οδικοί άξονες Κούτσι – Στιμάγκα και Βραχάτι – Νεμέα\ne-ημερίδα. Επιδότηση κεφαλαίου κίνησης σε επιχειρήσεις εστίασης\nFlash Open 3on3. Φτιάξτε ομάδα και παίξτε μπάσκετ στα περιβολάκια Κορίνθου


Πόλυ δράμα και δράση έχει αυτή η εβδομάδα κινηματογραφικά. Η μόνη χαρούμενη νότα είναι η αισθηματική κωμωδία "Όσα φέρνει ο χρόνος" από τον σεναριογράφο και σκηνοθέτη μεγάλων επιτυχίων, Ρίτσαρντ Κέρτις.\nΈνας νεαρός ανακαλύπτει από τον πατέρα του ότι έχει τη δυνατότητα να ταξιδεύει πίσω στο χρόνο και μάλιστα, σε όποια χρονική στιγμή του παρελθόντος του επιθυμεί, και να διορθώνει ό,τι θέλει. Ο πρωταγωνιστής, αρχικά, αποφασίζει, όπως κάθε νεαρός της ηλικίας του, να χρησιμοποιήσει αυτό το δώρο προκειμένου να αποκτήσει φιλενάδα, και γι’ αυτό γυρίζει πίσω, κάθε φορά που κάνει κάτι λάθος στον τομέα του φλερτ και των σχέσεων ώστε να το δοκιμάσει μια δεύτερη φορά. Περισσότερα\nΗ ταινία παρακολουθεί την αληθινή ιστορία του Όσκαρ, ο οποίος έχοντας την αίσθηση ότι κάτι περίεργο πρόκειται να του συμβεί, αποφασίζει να καθαρίσει την συνείδησή του και να αφοσιωθεί στους ανθρώπους που τον αγαπούν. Η ζωή του Όσκαρ και πολύ περισσότερο ο τραγικός του θάνατος θα ταρακουνήσουν άγρια την ήρεμη ζωή του Bay Area, σε τόσο σημαντικό βαθμό ώστε να κλονιστούν συθέμελα τα ιδανικά και οι αξίες ενός ολόκληρου έθνους. Περισσότερα\nΟ Riddick έχει εγκαταλειφτεί ως νεκρός σε έναν πλανήτη που τον ψήνει ο ήλιος και φαίνεται να είναι ακατοίκητος. Σύντομα, όμως, βρίσκει τον εαυτό του να αγωνίζεται για την ζωή του ενάντια σε ξένα αρπακτικά πιο θανατηφόρα από όποιον άνθρωπο έχει αντιμετωπίσει. Περισσότερα\nΝέα και όμορφη (Young & beautiful)\nΜέσα σε έναν χρόνο, ανάμεσα στις εποχές που αλλάζουν, η Isabelle – η 17χρονη κόρη μιας μεγαλοαστικής οικογένειας- θα ανακαλύψει τη σεξουαλικότητα της. Λίγο καιρό αφού κάνει για πρώτη φορά έρωτα, θα γίνει πόρνη, θα έρθει αντιμέτωπη με την οικογένειά της και θα κληθεί να δώσει εξηγήσεις. Περισσότερα\nΟικογενειακή υπόθεση (Child's pose - Pozitia copilului)\nΔραματική ταινία ρουμανικής παραγωγής 2013\nΗ 60χρονη Κορνήλια, παρακολουθεί το γιο της, Μπάρμπου, να προσπαθεί με όλο του το είναι να απογαλακτιστεί. Όταν ο Μπάρμπου θα εμπλακεί σε ένα τραγικό δυστύχημα, η μητέρα του ενστικτωδώς θα χρησιμοποιήσει όλες τις τις ικανότητες για να τον σώσει από την καταδίκη του. Περιμένει να γίνει ξανά το εξαρτημένο παιδί που ήταν. Περισσότερα


Joueco Καφετιέρα με δραστηριότητες\nΗ Kitchen-Line της Jouéco λύνει πραγματικά τα χέρια των γονέων που τα παιδιά τους ζητούν επικίνδυνα αντικείμενα της καθημερινότητά μας. Η μηχανή καφέ έχει αγαπηθεί από τους μικρούς μας φίλους/-ες.\nΟι διαστάσεις της καφετιέρας είναι 18cm(Μήκος) x 12cm(Πλάτος) x 18cm(Ύψος) ενώ περιλαμβάνει 2 φλιτζανάκια, 3 κάψουλες καφέ και κουταλάκι.\nΗ συσκευασία είναι χάρτινη και έχει διαστάσεις 21cm(Μήκος) x 21cm(Πλάτος) x 14cm(Ύψος) αποτελείται από έντονα φιλικά χρώματα. Κατάλληλο για ηλικίες άνω των 3 ετών\nΤι θα προσφέρει στο παιδί μου ;\nΤα παιχνίδια ρόλων είναι η επιλογή φανταστικών χαρακτήρων και η ανάπτυξη ιστοριών, στις οποίες πρωταγωνιστούν τα παιδιά αποτελούν κάτι παραπάνω από διασκέδαση. Είναι ένας τρόπος για τα παιδιά να εξερευνήσουν από τη δική τους οπτική τον κόσμο και να πειραματιστούν με τη συμπεριφορά τους σε σχέση με τους άλλους. Να μιμηθούν τον κόσμο των ενηλίκων και στο πλαίσιο αυτό να δοκιμάσουν νέες καταστάσεις αναπτύσσοντας τη φαντασία τους σε ένα ασφαλές και ελεγχόμενο πλαίσιο. Μέσα από τις ιστορίες που φτιάχνουν εξερευνούν σημαντικά θέματα και συναισθήματα όπως η αγάπη και η φροντίδα, το καλό και το κακό, η σχέση του ισχυρού και του αδύναμου. Τέλος, τα παιχνίδια ρόλων πρωταγωνιστούν πάντοτε στη ζωή των μικρών μας φίλων. Ο στόχος της εκπαίδευσης στη νεαρή παιδική ηλικία θα πρέπει να ενεργοποιεί τη φυσική επιθυμία του παιδιού να μάθει.\nΠώς γίνεται η αποστολή;\nJOUECO Κρεβατοκάμαρα playset\nJoueco Τουβλάκια 50 τεμαχιων\nWISE :Χτίζω Ανεμόμυλο\nJoueco Πύργος ταξινόμησης...\nJoueco Φούρνος με υλίκά για...\nJoueco Αυγά (4 τεμ με θήκη)\nJOUECO Κουζίνα playset\nMATADOR: explorer Catapult\nJoueco Παιδικό ενσφήνωμα...\nJoueco Ζωάκια λαβύρινθος...\nJoueco A-B ΛΑΤΙΝΙΚΑ\nΞύλινο Puzzle Ενσφηνώματα...\nΓΕΡΑΝΟΣ (156 ΤΕΜ) TOW JOE


POWER DYNAMICS PDM25 Μικροφωνικός ενισχυτής 25W RMS, 4-16 Ohm, 100V με USB, FM Radio, BT και Remote\n€53.90 (Save 25%) Δωρεάν Αποστολή\nΝέος ενισχυτής της Power Dynamics ισχύος 25 Watt RMS κατάλληλος για μικρές εφαρμογές Public Address, όπως μικρά γραφεία, reception, δωμάτια, αίθουσες αναμονής, κλπ.\nΣτιβαρή κατασκευή με όμορφο σχεδιασμό και δυνατότητα σύνδεσης ωμικών ηχείων (4-16 Ohm) αλλά και ηχείων με μετασχηματιστή προσαρμογής (100Volt). Διαθέτει θύρα USB για αναπαραγωγή MP3 τραγουδιών, ραδιοφωνικό δέκτη FM, δέκτη Bluetooth και ασύρματο τηλεχειριστήριο.\nΟ ενισχυτής διαθέτει 1x είσοδο μικροφώνου (MIC Input), 1x είσοδο AUX Input για σύνδεση εξωτερικής πηγής και 1x έξοδο Line / REC Output.\nΣτο μπροστινό panel θα βρείτε ξεχωριστά ρυθμιστικά έντασης για : Το μικρόφωνο, Την εξωτερική πηγή (AUX), To MP3 player, όπως και ρυθμιστικό equalizer 2 περιοχών (Bass, Treble). Επιπλέον υπάρχουν τα πλήκτρα διαχείρισης του Player (mp3, FM radio, Bluetoorh), όπως και η υποδοχή USB. To display απεικονίζει τη κατάσταση λειτουργίας του player, τη διάρκεια του MP3 τραγουδιού, τη συχνότητα ραδιοφωνικού σταθμού και τη σύνδεση BT, ανάλογα με το mode λειτουργίας.\nΣτο πίσω panel θα βρείτε τις κλέμες σύνδεσης των ηχείων (ωμικών ή 100V), 2x RCA Aux input και 2x RCA REC Output. Τέλος κεραία για τη λήψη των ραδιοφωνικών σταθμών.\nΙδανικός για χρήση σε μικρά καταστήματα, εμπορικούς χώρους, reception, αίθουσες αναμονής, κλπ. Τάση τροφοδοσίας 220V AC. Διαστάσεις (ΠxYxB) 205 x 285 x 65mm. Βάρος 1.5 kg.\nPlayback options: Bluetooth, FM-Radio, USB\nImpedance: 100V, 16ohm, 4ohm, 8ohm\nAccessories : Power Cable, Remote control\nPOWER DYNAMICS PDM Series 100V amplifier Manual (Αγγλικά)


Κατερίνα Λέχου- Μάνος Στρατάκης: Ρομαντικό ταξίδι στην Πάτμο! – VIPNEWS\nΚατερίνα Λέχου- Μάνος Στρατάκης: Ρομαντικό ταξίδι στην Πάτμο!\nΡομαντική απόδραση στη Πάτμο για την Κατερίνα Λέχου και τον Μάνο Στρατάκη, οι οποίοι επέλεξαν το νησί της Αποκάλυψης για να περάσουν εκεί μερικές στιγμές χαλάρωσης.\nΤο ζευγάρι έφτασε στο νησί πριν από λίγες ημέρες για ηρεμήσει και να ξεκουραστεί. Αν και είναι πέντε χρόνια μαζί, παραμένουν το ίδιο αγαπημένοι και ερωτευμένοι, όπως αναφέρει και το σχετικό δημοσίευμα του περιοδικού «Hello!».\nΟ φακός του περιοδικού, τους εντόπισε στην παραλία του Κάμπου στην οποία απολαμβάνουν σχεδόν καθημερινά μπάνιο τους.\nΑν και διακριτικοί, όπως γενικώς είναι από την αρχή της σχέσης τους, τράβηξαν όπως ήταν αναμενόμενο, τα βλέμματα των λουόμενων με τους περισσότερους να θαυμάζουν επιπλέον και την καλλίγραμμη σιλουέτα της Κατερίνας Λέχου.\nΤο ζευγάρι, έμεινε για αρκετή ώρα στη θάλασσα, ενώ μόλις βγήκαν, επέλεξαν να καθίσουν στη σκιά της ομπρέλας, και δεν έλειψαν οι τρυφερές στιγμές τους εκεί.\nHello Κατερίνα Λέχου Μάνο Στρατάκη Πάτμο